Avis juridique important

|

31999D0424

1999/424/ΚΕΠΠΑ: Αποφαση του Συμβουλιου της 28ης Ιουνίου 1999 με την οποία τροποποιείται η απόφαση 1999/357/ΚΕΠΠΑ για την εφαρμογή της κοινής θέσης 1999/318/ΚΕΠΠΑ σχετικά με πρόσθετα περιοριστικά μέτρα κατά της Ομοσπονδιακής Δημοκρατίας της Γιουγκοσλαβίας

Επίσημη Εφημερίδα αριθ. L 163 της 29/06/1999 σ. 0086 - 0093

ΑΠΟΦΑΣΗ ΤΟΥ ΣΥΜΒΟΥΛΙΟΥτης 28ης Ιουνίου 1999με την οποία τροποποιείται η απόφαση 1999/357/ΚΕΠΠΑ για την εφαρμογή της κοινής θέσης 1999/318/ΚΕΠΠΑ σχετικά με πρόσθετα περιοριστικά μέτρα κατά της Ομοσπονδιακής Δημοκρατίας της Γιουγκοσλαβίας(1999/424/ΚΕΠΠΑ)ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη την κοινή θέση 1999/318/ΚΕΠΠΑ(1) που υιοθέτησε το Συμβούλιο στις 10 Μαΐου 1999 σχετικά με πρόσθετα περιοριστικά μέτρα κατά της Ομοσπονδιακής Δημοκρατίας της Γιουγκοσλαβίας (ΟΔΓ) και την απόφαση 1999/319/ΚΕΠΠΑ(2) για την εφαρμογή της,Εκτιμώντας ότι ο κατάλογος του άρθρου 1 της απόφασης 1999/357/ΚΕΠΠΑ πρέπει να ενημερωθεί σύμφωνα με το άρθρο 1 παράγραφος 3 της κοινής θέσης 1999/318/ΚΕΠΠΑ,ΑΠΟΦΑΣΙΣΕ:Άρθρο 1Το άρθρο 1 της απόφασης 1999/357/ΚΕΠΠΑ αντικαθίσταται από το ακόλουθο κείμενο: "Άρθρο 1Τα πρόσωπα στα οποία απαγορεύεται η είσοδος κατά το άρθρο 1 της κοινής θέσης 1999/318/ΚΕΠΠΑ είναι τα εξής:>ΘΕΣΗ ΠΙΝΑΚΑ>"Άρθρο 2Η παρούσα απόφαση να ισχύει από την ημερομηνία της υιοθέτησής της.Άρθρο 3Η παρούσα απόφαση δημοσιεύεται στην Επίσημη Εφημερίδα.Λουξεμβούργο, 28 Ιουνίου 1999.Για το ΣυμβούλιοΟ ΠρόεδροςM. NAUMANN(1) ΕΕ L 123 της 13.5.1999, σ. 1.(2) ΕΕ L 140 της 3.6.1999, σ. 1.


Avis juridique important

|

31993D0005

93/5/ΕΟΚ, Ευρατόμ, ΕΚΑΧ: Απόφαση του Συμβουλίου της 21ης Δεκεμβρίου 1992 για το διορισμό μελών του Ελεγκτικού Συνεδρίου

Επίσημη Εφημερίδα αριθ. L 005 της 09/01/1993 σ. 0020 - 0020

ΑΠΟΦΑΣΗ ΤΟΥ ΣΥΜΒΟΥΛΙΟΥ της 21ης Δεκεμβρίου 1992 για το διορισμό μελών του Ελεγκτικού Συνεδρίου(93/5/ΕΟΚ, Ευρατόμ, ΕΚΑΧ)ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Κοινότητας Άνθρακα και Χάλυβα, και ιδίως το άρθρο 78 ε),  τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 206,  τη συνθήκη για την ίδρυση της Ευρωπαϊκής Κοινότητας Ατομικής Ενέργειας, και ιδίως το άρθρο 180,  τη συνθήκη για την ίδρυση Ενιαίου Συμβουλίου και Ενιαίας Επιτροπής των Ευρωπαϊκών Κοινοτήτων, και ιδίως το άρθρο 22,  τη γνώμη του Ευρωπαϊκού Κοινοβουλίου (1),  Εκτιμώντας:  ότι ο κ. Fernand Hebette, μέλος του Ελεγκτικού Συνεδρίου, απεβίωσε και ότι η θητεία των κκ. Aldo Angioi και Charles J. Carey, μελών του Ελεγκτικού Σουμβουλίου, έληξε στις 21 Δεκεμβρίου 1992- ότι πρέπει να γίνουν νέοι διορισμοί,  ΑΠΟΦΑΣΙΖΕΙ:  Άρθρο 1  Διορίζεται μέλος του Ελεγκτικού Συνεδρίου, για την περίοδο από την ημερομηνία της παρούσας απόφασης μέχρι και τις 17 Οκτωβρίου 1993: ο κ. Roger Camus Άρθρο 2  Διορίζεται μέλος του Ελεγκτικού Συνεδρίου για την περίοδο από την 1η Ιανουρίου 1993 μέχρι και τις 17 Οκτωβρίου 1993: ο κ. Giorgio Clemente Άρθρο 3  Διορίζεται μέλος του Ελεγκτικού Συνεδρίου, για την περίοδο από την 1η Ιανουρίου 1993 μέχρι και τις 20 Δεκεμβρίου 1993: ο κ. John Wiggins Άρθρο 4  Η παρούσα απόφαση αρχίζει να ισχύει από την ημερομηνία έκδοσής της.  Βρυξέλλες, 21 Δεκεμβρίου 1992.  Για το Συμβούλιο Ο Πρόεδρος D. HURD (1) Γνώμη που διατυπώθηκε στις 16 Δεκεμβρίου 1992 (δεν έχει ακόμη δημοσιευθεί στην Επίσημη Εφημερίδα).


Avis juridique important

|

32000D0750

2000/750/ΕΚ: Απόφαση του Συμβουλίου, της 27ης Νοεμβρίου 2000, σχετικά με τη θέσπιση κοινοτικού προγράμματος δράσης για την καταπολέμηση των διακρίσεων (2001-2006)

Επίσημη Εφημερίδα αριθ. L 303 της 02/12/2000 σ. 0023 - 0028

Απόφαση του Συμβουλίουτης 27ης Νοεμβρίου 2000σχετικά με τη θέσπιση κοινοτικού προγράμματος δράσης για την καταπολέμηση των διακρίσεων (2001-2006)(2000/750/ΕΚ)ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας, και ιδίως το άρθρο 13,την πρόταση της Επιτροπής,τη γνώμη του Ευρωπαϊκού Κοινοβουλίου(1),μετά από διαβούλευση της Οικονομικής και Κοινωνικής Επιτροπής(2),μετά από διαβούλευση της Επιτροπής των Περιφερειών(3),Εκτιμώντας τα ακόλουθα:(1) Η Ένωση βασίζεται στις αρχές της ελευθερίας, της δημοκρατίας, του σεβασμού των ανθρωπίνων δικαιωμάτων και των θεμελιωδών ελευθεριών, καθώς και του κράτους δικαίου, αρχές κοινές σε όλα τα κράτη μέλη· σύμφωνα με τη συνθήκη για την Ευρωπαϊκή Ένωση, η Ένωση οφείλει να σέβεται τα θεμελιώδη δικαιώματα, όπως κατοχυρώνονται με την Ευρωπαϊκή Σύμβαση για την Προστασία των Ανθρωπίνων Δικαιωμάτων και των Θεμελιωδών Ελευθεριών και όπως έχουν διαμορφωθεί σύμφωνα με τις κοινές συνταγματικές παραδόσεις των κρατών μελών, ως γενικές αρχές του κοινοτικού δικαίου.(2) Το Ευρωπαϊκό Κοινοβούλιο παρότρυνε έντονα και επανειλημμένα την Ευρωπαϊκή Ένωση να προωθήσει και να ενισχύσει την πολιτική της στον τομέα της ίσης μεταχείρισης και της ισότητας ευκαιριών, καταπολεμώντας όλους τους λόγους διακρίσεων.(3) Η Ευρωπαϊκή Ένωση απορρίπτει τις θεωρίες που προσπαθούν να καθορίσουν την ύπαρξη χωριστών ανθρωπίνων φυλών. Η χρησιμοποίηση του όρου "φυλετική καταγωγή" στην παρούσα απόφαση δεν συνεπάγεται την αποδοχή τέτοιων θεωριών.(4) Κατά την εφαρμογή του προγράμματος, η Κοινότητα επιδιώκει, σύμφωνα με τη συνθήκη, την εξάλειψη των ανισοτήτων και την προαγωγή της ισότητας μεταξύ ανδρών και γυναικών, λαμβάνοντας ιδίως υπόψη ότι οι γυναίκες υφίστανται συχνά πολλαπλές διακρίσεις.(5) Οι διάφορες μορφές διακρίσεων δεν ταξινομούνται κατά τάξη μεγέθους, καμία δε εξ αυτών δεν μπορεί να γίνει ανεκτή· το πρόγραμμα αφορά τόσο την ανταλλαγή των ορθών πρακτικών που ήδη ισχύουν στα κράτη μέλη όσο και την προώθηση της διαμόρφωσης νέων πρακτικών και πολιτικών για την καταπολέμηση των διακρίσεων, συμπεριλαμβανομένης της πολλαπλής διάκρισης· η παρούσα απόφαση μπορεί να συμβάλει σε μια συνολική πολιτική για την καταπολέμηση κάθε μορφής διακρίσεως η οποία βασίζεται σε διάφορους λόγους, πολιτική η οποία στο εξής θα πρέπει να αναπτυχθεί εκ παραλλήλου.(6) Η πείρα δράσης σε κοινοτικό επίπεδο, ιδίως στον τομέα της ισότητας των φύλων, απέδειξε ότι για την καταπολέμηση των διακρίσεων στην πράξη απαιτείται συνδυασμός μέτρων, νομοθετικών και πρακτικών, που πρέπει να αλληλοενισχύονται· παρόμοια διδάγματα αποκομίστηκαν από τις εμπειρίες κατά την καταπολέμηση των διακρίσεων που έχουν ως βάση την φυλετική και εθνική καταγωγή και την αναπηρία.(7) Το πρόγραμμα θα πρέπει να αφορά όλους τους λόγους διακρίσεων, εκτός του φύλου, για το οποίο υπάρχει ειδική κοινοτική δράση· οι διακρίσεις για διάφορους λόγους ενδέχεται να έχουν όμοια χαρακτηριστικά και να μπορούν να καταπολεμηθούν με όμοιους τρόπους· η πολυετής πείρα καταπολέμησης των διακρίσεων που έχουν ως βάση ορισμένους λόγους, συμπεριλαμβανομένου του φύλου, μπορεί να αξιοποιηθεί ακόμα και όταν οι λόγοι των διακρίσεων είναι άλλοι· ωστόσο, τα ειδικά χαρακτηριστικά των διαφόρων μορφών διακρίσεων πρέπει να συνεκτιμώνται· συνεπώς, οι ιδιαίτερες απαιτήσεις των ατόμων με ειδικές ανάγκες πρέπει να λαμβάνονται υπόψη όσον αφορά την πρόσβαση σε δραστηριότητες και τα αποτελέσματα.(8) Στο πρόγραμμα πρέπει να έχουν πρόσβαση όλοι οι δημόσιοι ή/και ιδιωτικοί οργανισμοί και φορείς που συμμετέχουν στην καταπολέμηση των διακρίσεων· εν προκειμένω, πρέπει να ληφθεί υπόψη η εμπειρία και οι γνώσεις των μη κυβερνητικών οργανώσεων σε τοπικό και εθνικό επίπεδο.(9) Πολλές μη κυβερνητικές οργανώσεις ευρωπαϊκού επιπέδου διαθέτουν πείρα και γνώσεις στον τομέα της καταπολέμησης των διακρίσεων και της υπεράσπισης σε ευρωπαϊκό επίπεδο των ατόμων που υφίστανται διακρίσεις· συνεπώς, μπορούν να συμβάλουν ουσιωδώς στην καλύτερη κατανόηση των ποικίλων διακρίσεων και των επιπτώσεών τους και να εξασφαλίσουν ότι, κατά το σχεδιασμό, την εφαρμογή και την παρακολούθηση του προγράμματος θα λαμβάνονται υπόψη οι εμπειρίες των θυμάτων διακρίσεων. Η Κοινότητα έχει παράσχει, στο παρελθόν, βασική χρηματοδότηση σε διάφορες οργανώσεις που αναπτύσσουν δράση στον τομέα των διακρίσεων· ως εκ τούτου, η παροχή βασικής χρηματοδότησης σε αποτελεσματικές μη κυβερνητικές οργανώσεις μπορεί να αποτελέσει πολύτιμο πλεονέκτημα στη μάχη κατά των διακρίσεων.(10) Τα απαιτούμενα μέτρα για την εφαρμογή της παρούσας απόφασης θεσπίζονται σύμφωνα με την απόφαση 1999/468/ΕΚ του Συμβουλίου, της 28ης Ιουνίου 1999, για τον καθορισμό των όρων άσκησης των εκτελεστικών αρμοδιοτήτων που ανατίθενται στην Επιτροπή(4).(11) Είναι αναγκαίο, για την ενίσχυση της προστιθέμενης αξίας της κοινοτικής δράσης, η Επιτροπή, σε συνεργασία με τα κράτη μέλη, να εξασφαλίζει σε όλα τα επίπεδα τη συνοχή και τη συμπληρωματικότητα μεταξύ των δράσεων που υλοποιούνται στα πλαίσια της παρούσας απόφασης και των άλλων σχετικών κοινοτικών πολιτικών, πράξεων και δράσεων, ιδίως εκείνων που εντάσσονται στα πλαίσια του Ευρωπαϊκού Κοινωνικού Ταμείου, στους τομείς της παιδείας και της κατάρτισης, και της ισότητας ευκαιριών μεταξύ ανδρών και γυναικών και εκείνων που αποβλέπουν στην προώθηση της κοινωνικής ενσωμάτωσης· πρέπει επίσης να εξασφαλίζει τη συνοχή και τη συμπληρωματικότητα με τις σχετικές δραστηριότητες του Ευρωπαϊκού Παρατηρητηρίου για το ρατσισμό και την ξενοφοβία.(12) Η συμφωνία για τον Ευρωπαϊκό Οικονομικό Χώρο (συμφωνία ΕΟΧ) προβλέπει μεγαλύτερη συνεργασία στον κοινωνικό τομέα, αφενός, μεταξύ της Ευρωπαϊκής Κοινότητας και των κρατών μελών της και, αφετέρου, μεταξύ των χωρών της Ευρωπαϊκής Ζώνης Ελεύθερων Συναλλαγών που συμμετέχουν στον Ευρωπαϊκό Οικονομικό Χώρο (ΕΖΕΣ/ΕΟΧ)· η δυνατότητα συμμετοχής στο πρόγραμμα αυτό πρέπει επίσης να δοθεί και στις υποψήφιες χώρες της Κεντρικής και Ανατολικής Ευρώπης, σύμφωνα με τους όρους που καθορίστηκαν με τις Ευρωπαϊκές Συμφωνίες, τα συμπληρωματικά τους πρωτόκολλα και τις αποφάσεις των αντίστοιχων Συμβουλίων Σύνδεσης, στην Κύπρο, στη Μάλτα και στην Τουρκία, η συμμετοχή των οποίων χρηματοδοτείται με πρόσθετες πιστώσεις, σύμφωνα με διαδικασίες που πρέπει να συμφωνηθούν με τις χώρες αυτές.(13) Ένα ποσό δημοσιονομικής αναφοράς κατά την έννοια του σημείου 34 της διοργανικής συμφωνίας της 6ης Μαΐου 1999 μεταξύ του Ευρωπαϊκού Κοινοβουλίου, του Συμβουλίου και της Επιτροπής(5) εγγράφεται στην παρούσα απόφαση για όλη τη διάρκεια του προγράμματος χωρίς να θίγονται οι αρμοδιότητες της αρχής που είναι αρμόδια για τον προϋπολογισμό, όπως καθορίζονται στη συνθήκη.(14) Η Επιτροπή και τα κράτη μέλη θα πρέπει να εξασφαλίσουν ότι όλα τα κείμενα, οι κατευθυντήριες γραμμές, οι προσκλήσεις για την υποβολή προτάσεων που δημοσιεύονται στα πλαίσια του παρόντος προγράμματος θα συντάσσονται σε γλώσσα σαφή, απλή και κατανοητή.(15) Θα πρέπει να ληφθεί υπ' όψιν η ανάγκη ενδεχόμενης παροχής ειδικής συνδρομής, προκειμένου να διευκολυνθεί η συμμετοχή των προσώπων στο πρόγραμμα παρά την ύπαρξη τυχόν εμποδίων.(16) Για την επιτυχία κάθε κοινοτικής δράσης χρειάζεται η παρακολούθηση και αξιολόγηση των αποτελεσμάτων σε σχέση με τους στόχους.(17) Οι στόχοι της προτεινόμενης δράσης όσον αφορά τη συμβολή της Κοινότητας στην καταπολέμηση των διακρίσεων, δεν είναι δυνατόν να επιτευχθούν επαρκώς από τα κράτη μέλη, σύμφωνα με την αρχή της επικουρικότητας όπως καθορίζεται από το άρθρο 5 της συνθήκης, επειδή, μεταξύ άλλων, χρειάζονται πολυμερείς εταιρικές σχέσεις, διακρατική ανταλλαγή πληροφοριών και διάδοση της ορθής πρακτικής σε όλη την Κοινότητα. Σύμφωνα με την αρχή της αναλογικότητας, όπως καθορίζεται στο άρθρο αυτό, η παρούσα απόφαση δεν υπερβαίνει τα απαραίτητα όρια για την επίτευξη αυτών των στόχων,ΑΠΟΦΑΣΙΖΕΙ:Άρθρο 1Θέσπιση του προγράμματοςΜε την παρούσα απόφαση θεσπίζεται για την περίοδο από την 1η Ιανουαρίου 2001 έως τις 31 Δεκεμβρίου 2006 κοινοτικό πρόγραμμα δράσης για την προώθηση μέτρων καταπολέμησης των άμεσων ή έμμεσων διακρίσεων με βάση τη φυλετική ή εθνοτική καταγωγή, τη θρησκεία ή τις πεποιθήσεις, την αναπηρία, την ηλικία ή το γενετήσιο προσανατολισμό, το οποίο στο εξής καλείται "το πρόγραμμα".Άρθρο 2ΣτόχοιΕντός των ορίων των κοινοτικών αρμοδιοτήτων, το πρόγραμμα στηρίζει και συμπληρώνει τις προσπάθειες που καταβάλλονται στο επίπεδο της Κοινότητας και των κρατών μελών για την προώθηση μέτρων πρόληψης και καταπολέμησης των απλών και πολλαπλών διακρίσεων, λαμβανομένων υπόψη, εφόσον ενδείκνυται, των μελλοντικών νομοθετικών εξελίξεων. Το πρόγραμμα επιδιώκει:α) τη βελτίωση της κατανόησης των θεμάτων που έχουν σχέση με τις διακρίσεις, μέσω καλύτερης γνώσης του φαινομένου και αξιολόγησης της αποτελεσματικότητας των ακολουθουμένων πολιτικών και πρακτικών,β) την ανάπτυξη της αποτελεσματικής πρόληψης και αντιμετώπισης των διακρίσεων, ιδίως μέσω της ενίσχυσης των μέσων δράσης των οργανώσεων, μέσω της προώθησης της ανταλλαγής πληροφοριών και παραδειγμάτων ορθής πρακτικής καθώς και μέσω της δικτύωσης σε ευρωπαϊκό επίπεδο, λαμβάνοντας συγχρόνως υπόψη και τις ιδιαιτερότητες των διαφόρων μορφών διακρίσεων,γ) την προώθηση και διάδοση των αξιών και πρακτικών που αποτελούν το υπόβαθρο της καταπολέμησης των διακρίσεων, μεταξύ των άλλων με δράσεις ευαισθητοποίησης.Άρθρο 3Κοινοτικές δράσεις1. Για την επίτευξη των στόχων που καθορίζονται από το άρθρο 2, είναι δυνατόν να υλοποιηθούν σε διακρατικό πλαίσιο οι ακόλουθες δράσεις:α) ανάλυση των παραγόντων που συνδέονται με τις διακρίσεις, μεταξύ άλλων μέσω μελετών και καθορισμού ποιοτικών και ποσοτικών δεικτών και προτύπων, τηρουμένης της εθνικής νομοθεσίας και πρακτικής αξιολόγηση της αποτελεσματικότητας και του αντικτύπου της νομοθεσίας και των μεθόδων καταπολέμησης των διακρίσεων, σε συνδυασμό με αποτελεσματική διάδοση των αποτελεσμάτων,β) διακρατική συνεργασία και προώθηση της δικτύωσης, σε ευρωπαϊκό επίπεδο, εταίρων που συμμετέχουν στην καταπολέμηση των διακρίσεων και στην πρόληψή τους, συμπεριλαμβανομένων των μη κυβερνητικών οργανώσεων,γ) ευαισθητοποίηση, ιδίως για να δοθεί έμφαση στην ευρωπαϊκή διάσταση της καταπολέμησης των διακρίσεων και να δημοσιοποιηθούν τα αποτελέσματα του προγράμματος, ιδιαίτερα μέσω ανακοινώσεων, δημοσιεύσεων, εκστρατειών και εκδηλώσεων.2. Οι ρυθμίσεις υλοποίησης των κοινοτικών δράσεων της παραγράφου 1 παρατίθενται στο παράρτημα.Άρθρο 4Υλοποίηση του προγράμματος και συνεργασία με τα κράτη μέλη1. Η Επιτροπή:α) εξασφαλίζει την υλοποίηση των κοινοτικών δράσεων που καλύπτονται από το πρόγραμμα, σύμφωνα με το παράρτημα·β) ανταλλάσσει τακτικά απόψεις με τους αντιπροσώπους των μη κυβερνητικών οργανώσεων και τους κοινωνικούς εταίρους σε ευρωπαϊκό επίπεδο σχετικά με το σχεδιασμό, την υλοποίηση και την παρακολούθηση του προγράμματος και σχετικά με τις συναφείς πολιτικές κατευθύνσεις. Για το σκοπό αυτό, η Επιτροπή παρέχει στις μη κυβερνητικές οργανώσεις και στους κοινωνικούς εταίρους τις δέουσες πληροφορίες. Η Επιτροπή ενημερώνει σχετικώς την επιτροπή του προγράμματος η οποία συγκροτείται σύμφωνα με το άρθρο 6.2. Η Επιτροπή, σε συνεργασία με τα κράτη μέλη, λαμβάνει τα απαραίτητα μέτρα για:α) την προώθηση της συμμετοχής όλων των ενδιαφερομένων στο πρόγραμμα, συμπεριλαμβανομένων των μη κυβερνητικών οργανώσεων παντός τύπου,β) τη διευκόλυνση της ενεργού εταιρικής σχέσης και του διαλόγου μεταξύ όλων των συμμετεχόντων στο πρόγραμμα, με κύριο σκοπό την ενθάρρυνση μιας ολοκληρωμένης και συντονισμένης αντίληψης της καταπολέμησης των διακρίσεων,γ) τη διάδοση των αποτελεσμάτων των δράσεων που αναλαμβάνονται στα πλαίσια του προγράμματος,δ) την παροχή ευπρόσιτης πληροφόρησης και την εξασφάλιση της δέουσας δημοσιότητας και παρακολούθησης όσον αφορά τις δράσεις που υποστηρίζονται στα πλαίσια του προγράμματος.Άρθρο 5Εκτελεστικά μέτρα1. Τα απαιτούμενα μέτρα για την εφαρμογή της παρούσας απόφασης όσον αφορά τα θέματα που απαριθμούνται κατωτέρω θεσπίζονται σύμφωνα με τη διαδικασία της διαχειριστικής επιτροπής που αναφέρεται στην παράγραφο 2 του άρθρου 6:α) γενικές κατευθυντήριες γραμμές για την υλοποίηση του προγράμματος,β) ετήσιο πρόγραμμα εργασίας για την υλοποίηση των δράσεων του προγράμματος, συμπεριλαμβανομένης της δυνατότητας προσαρμογής ή συμπλήρωσης των θεμάτων του προγράμματος,γ) κοινοτική χρηματοδοτική στήριξη,δ) ετήσιος προϋπολογισμός και κατανομή των πόρων μεταξύ των διαφόρων δράσεων του προγράμματος,ε) λεπτομέρειες επιλογής των δράσεων και των οργανώσεων που θα λάβουν κοινοτική στήριξη καθώς και σχέδιο καταλόγου των δράσεων και των οργανώσεων που προτείνει η Επιτροπή για την παροχή της στήριξης αυτής,στ) κριτήρια για την παρακολούθηση και την αξιολόγηση του προγράμματος και, ειδικότερα, σχέση κόστους - αποτελέσματος, καθώς και λεπτομέρειες για τη διάδοση και τη μεταφορά των αποτελεσμάτων.2. Τα απαιτούμενα μέτρα για την εφαρμογή της παρούσας απόφασης θεσπίζονται σύμφωνα με τη διαδικασία της συμβουλευτικής επιτροπής που αναφέρεται στην παράγραφο 3 του άρθρου 6.Άρθρο 6Επιτροπή1. Η Επιτροπή επικουρείται από μια επιτροπή ("επιτροπή").2. Στις περιπτώσεις που γίνεται μνεία της παρούσας παραγράφου, εφαρμόζονται τα άρθρα 4 και 7 της απόφασης 1999/468/ΕΚ.Η περίοδος που προβλέπεται στο άρθρο 4 παράγραφος 3 της απόφασης 1999/468/ΕΚ ορίζεται σε δύο μήνες.3. Στις περιπτώσεις που γίνεται μνεία της παρούσας παραγράφου, εφαρμόζονται τα άρθρα 4 και 7 της απόφασης 1999/468/ΕΚ.4. Η επιτροπή θεσπίζει τον εσωτερικό της κανονισμό.Άρθρο 7Συνεργασία με άλλες επιτροπέςΓια να εξασφαλισθεί η συνοχή και η συμπληρωματικότητα του προγράμματος με τα άλλα μέτρα που αναφέρει το άρθρο 8, η Επιτροπή ενημερώνει τακτικά την επιτροπή σχετικά με τις άλλες κοινοτικές δράσεις καταπολέμησης των διακρίσεων. Αν χρειαστεί, η Επιτροπή καθιερώνει τακτική και συστηματική συνεργασία μεταξύ της επιτροπής και των επιτροπών παρακολούθησης που συγκροτούνται για άλλες σχετικές πολιτικές, πράξεις και δράσεις.Άρθρο 8Συνοχή και συμπληρωματικότητα1. Η Επιτροπή, σε συνεργασία με τα κράτη μέλη, εξασφαλίζει τη γενική συνοχή με άλλες πολιτικές, πράξεις και δράσεις της Ένωσης και της Κοινότητας, ιδίως με τη δημιουργία των κατάλληλων μηχανισμών συντονισμού των δραστηριοτήτων του προγράμματος με τις δραστηριότητες που αφορούν την έρευνα, την απασχόληση, την ισότητα μεταξύ γυναικών και ανδρών, την κοινωνική ενσωμάτωση, τον πολιτισμό, την εκπαίδευση, την κατάρτιση και την πολιτική για τη νεολαία, καθώς και με τον τομέα των εξωτερικών σχέσεων της Κοινότητας.2. Η Επιτροπή και τα κράτη μέλη εξασφαλίζουν τη συνοχή και τη συμπληρωματικότητα μεταξύ των κοινοτικών δράσεων στα πλαίσια του προγράμματος και άλλων συναφών δράσεων της Ένωσης και της Κοινότητας, ιδίως στα πλαίσια των Διαρθρωτικών Ταμείων και της Κοινοτικής Πρωτοβουλίας Equal.3. Τα κράτη μέλη καταβάλλουν κάθε δυνατή προσπάθεια για να εξασφαλίσουν τη συνοχή και τη συμπληρωματικότητα των δραστηριοτήτων στα πλαίσια του προγράμματος και εκείνων που αναλαμβάνονται σε εθνικό, περιφερειακό και τοπικό επίπεδο.Άρθρο 9Συμμετοχή των χωρών ΕΖΕΣ/ΕΟΧ, των συνδεδεμένων χωρών της Κεντρικής και Ανατολικής Ευρώπης, της Κύπρου, της Μάλτας και της ΤουρκίαςΣτο πρόγραμμα μπορούν να συμμετάσχουν:α) οι χώρες ΕΖΕΣ/ΕΟΧ, σύμφωνα με τους όρους που ορίζονται από τη συμφωνία ΕΟΧ,β) οι υποψήφιες χώρες της Κεντρικής και Ανατολικής Ευρώπης (ΧΚΑΕ) σύμφωνα με τους όρους που ορίζονται από τις Ευρωπαϊκές Συμφωνίες, τα συμπληρωματικά τους πρωτόκολλα και τις αποφάσεις των αντίστοιχων Συμβουλίων Σύνδεσης,γ) η Κύπρος, η Μάλτα και η Τουρκία με χρηματοδότηση από πρόσθετες πιστώσεις, σύμφωνα με τις διαδικασίες που πρόκειται να συμφωνηθούν με τις χώρες αυτές.Άρθρο 10Χρηματοδότηση1. Το ποσό της δημοσιονομικής αναφοράς για την εκτέλεση του προγράμματος για το διάστημα 2001-2006, είναι 98,4 εκατομμύρια ευρώ.2. Η αρχή που είναι αρμόδια για τον προϋπολογισμό εγκρίνει τις ετήσιες πιστώσεις μέσα στα όρια των δημοσιονομικών προοπτικών.Άρθρο 11Παρακολούθηση και αξιολόγηση1. Η Επιτροπή παρακολουθεί τακτικά το πρόγραμμα σε συνεργασία με τα κράτη μέλη, σύμφωνα με τις διαδικασίες που προβλέπονται στο άρθρο 6 παράγραφος 2 ή 3.2. Η Επιτροπή αξιολογεί το παρόν πρόγραμμα, με τη βοήθεια ανεξάρτητων εμπειρογνωμόνων. Η αξιολόγηση αυτή αφορά τη συνάφεια, την αποτελεσματικότητα και τη σχέση κόστους/αποτελεσματικότητας των δράσεων που υλοποιούνται, σε σχέση με τους στόχους που αναφέρει το άρθρο 2. Επίσης, αξιολογείται ο συνολικός αντίκτυπος του προγράμματος.Κατά την αξιολόγηση πρέπει να εξετάζεται και η συμπληρωματικότητα μεταξύ των δράσεων στα πλαίσια του προγράμματος και των δράσεων που αναλαμβάνονται στα πλαίσια άλλων σχετικών κοινοτικών πολιτικών, νομοθετημάτων και δράσεων.3. Η Επιτροπή υποβάλει στο Ευρωπαϊκό Κοινοβούλιο, στο Συμβούλιο, στην Οικονομική και Κοινωνική Επιτροπή και στην Επιτροπή των Περιφερειών μια έκθεση αξιολόγησης σχετικά με την υλοποίηση του προγράμματος, το αργότερο στις 31 Δεκεμβρίου 2005.Άρθρο 12Έναρξη ισχύοςΗ παρούσα απόφαση αρχίζει να ισχύει από την ημέρα της δημοσίευσής της στην Επίσημη Εφημερίδα των Ευρωπαϊκών Κοινοτήτων.Βρυξέλλες, 27 Νοεμβρίου 2000.Για το ΣυμβούλιοΟ ΠρόεδροςÉ. Guigou(1) Γνώμη που διατυπώθηκε στις 5.10.2000 (Δεν έχει ακόμη δημοσιευθεί στην Επίσημη Εφημερίδα).(2) ΕΕ C 204 της 18.7.2000, σ. 82.(3) ΕΕ C 226 της 8.8.2000, σ. 1.(4) ΕΕ L 184 της 17.7.1999, σ. 23.(5) ΕΕ C 172 της 18.6.1999, σ. 1.ΠΑΡΑΡΤΗΜΑΥΠΟΔΕΙΞΕΙΣ ΓΙΑ ΤΗΝ ΥΛΟΠΟΙΗΣΗ ΤΟΥ ΠΡΟΓΡΑΜΜΑΤΟΣI. Τομείς δράσηςΤο πρόγραμμα μπορεί να καλύπτει τους ακόλουθους τομείς, εντός των ορίων των αρμοδιοτήτων που απονέμει στην Κοινότητα η συνθήκη:α) μεταχείριση άνευ διακρίσεων στις, και από, τις δημόσιες υπηρεσίες,β) μεταχείριση άνευ διακρίσεων στα, και από, τα μέσα μαζικής ενημέρωσης,γ) ίση συμμετοχή στη λήψη αποφάσεων στον πολιτικό, τον οικονομικό και τον κοινωνικό τομέα,δ) ισότητα πρόσβασης σε αγαθά και υπηρεσίες και στην παροχή αγαθών και υπηρεσιών που διατίθενται στο κοινό ιδίως στους τομείς στέγασης, συγκοινωνιών, πολιτισμού, αναψυχής και αθλητισμού,ε) αποτελεσματικός έλεγχος των διακρίσεων, συμπεριλαμβανομένων των πολλαπλών διακρίσεων,στ) αποτελεσματική διάδοση των πληροφοριών σχετικά με το δικαίωμα ίσης και άνευ διακρίσεων μεταχείρισης,ζ) ενσωμάτωση στους άλλους τομείς των πολιτικών και πρακτικών καταπολέμησης των διακρίσεων.Σε όλες τις δραστηριότητές του, το πρόγραμμα τηρεί την αρχή της ενσωμάτωσης της ισότητας των φύλων στους άλλους τομείς.Κατά την εφαρμογή του προγράμματος, η Επιτροπή μπορεί να προσφύγει στην παροχή τεχνικής ή/και διοικητικής συνδρομής, προς αμοιβαίο όφελος της Επιτροπής και των δικαιούχων, σε σχέση με τα μέτρα προσδιορισμού, προετοιμασίας, διαχείρισης, παρακολούθησης, λογιστικού ελέγχου και ελέγχου του προγράμματος ή των σχεδίων.Η Επιτροπή μπορεί επίσης να διενεργεί μελέτες, να οργανώνει συναντήσεις εμπειρογνωμόνων, να διεξάγει δράσεις ενημέρωσης και δημοσιότητας που έχουν άμεση σχέση με το στόχο του παρόντος προγράμματος.II. Πρόσβαση στο πρόγραμμαΣύμφωνα με τους όρους και τις εκτελεστικές ρυθμίσεις που ορίζει το παρόν παράρτημα, δυνατότητα πρόσβασης στο πρόγραμμα αυτό έχουν οι δημόσιοι ή/και ιδιωτικοί φορείς και οργανισμοί που συμμετέχουν στην καταπολέμηση των διακρίσεων και ιδίως:α) τα κράτη μέλη,β) οι δημοτικές και περιφερειακές αρχές,γ) οι οργανισμοί προώθησης της ίσης μεταχείρισης,δ) οι κοινωνικοί εταίροι,ε) οι μη κυβερνητικές οργανώσεις,στ) τα πανεπιστήμια και ερευνητικά κέντρα,ζ) οι εθνικές στατιστικές υπηρεσίες,η) τα μέσα μαζικής ενημέρωσης.III. ΔράσειςΔέσμη 1 - Ανάλυση και αξιολόγησηΣτήριξη είναι δυνατόν να παρασχεθεί στις ακόλουθες δραστηριότητες:1. εκπόνηση και διάδοση συγκρίσιμων σειρών στατιστικών δεδομένων σχετικά με το εύρος των διακρίσεων στην Κοινότητα, τηρουμένης της εθνικής νομοθεσίας και πρακτικής,2. εκπόνηση και διάδοση μεθόδων και δεικτών για την αξιολόγηση της αποτελεσματικότητας των πολιτικών και πρακτικών καταπολέμησης των διακρίσεων (συγκριτική αξιολόγηση), τηρουμένης της εθνικής νομοθεσίας και πρακτικής,3. ανάλυση, βάσει ετήσιων εκθέσεων, των νομοθεσιών και των πρακτικών για την καταπολέμηση των διακρίσεων, με στόχο την αξιολόγηση της αποτελεσματικότητάς τους και τη διάδοση των συμπερασμάτων,4. θεματικές μελέτες, στα πλαίσια των θεμάτων προτεραιότητας του προγράμματος, με τις οποίες γίνεται σύγκριση και αντιπαραβολή των προσεγγίσεων που ακολουθούνται, τόσο για καθέναν από τους λόγους διάκρισης όσο και μεταξύ τους.Για την υλοποίηση της δέσμης αυτής, η Επιτροπή μεριμνά ιδιαιτέρως για τη συνοχή και τη συμπληρωματικότητα με τις δραστηριότητες του Ευρωπαϊκού Παρατηρητηρίου για τον Ρατσισμό και τη Ξενοφοβία, του κοινοτικού προγράμματος-πλαισίου για τις δράσεις έρευνας, τεχνολογικής ανάπτυξης και επίδειξης και του κοινοτικού στατιστικού προγράμματος.Δέσμη 2 - Ενίσχυση των ικανοτήτωνΣτήριξη είναι δυνατόν να παρασχεθεί στις ακόλουθες δραστηριότητες προκειμένου να βελτιωθούν οι δυνατότητες και η αποτελεσματικότητα των φορέων-στόχων που συμμετέχουν στην καταπολέμηση των διακρίσεων, στους τομείς που καλύπτονται από το παρόν πρόγραμμα:1. Διακρατικές ανταλλαγές δράσεων με συμμετοχή ποικίλων φορέων από τρία κράτη μέλη τουλάχιστον, οι οποίες συνίστανται στην ανταλλαγή πληροφοριών, διδαγμάτων και ορθών πρακτικών. Στις δράσεις μπορεί να περιλαμβάνεται η σύγκριση της αποτελεσματικότητας των διαδικασιών, των μεθόδων και των μέσων σε σχέση με τα επιλεγέντα θέματα, η ανταλλαγή και εφαρμογή ορθών πρακτικών, οι ανταλλαγές προσωπικού, η κοινή ανάπτυξη προϊόντων, διαδικασιών, στρατηγικής και μεθοδολογίας, η προσαρμογή σε διαφορετικά πλαίσια των μεθόδων, των μέσων και των διαδικασιών οι οποίες κρίθηκαν ως ορθές πρακτικές, ή/και οι κοινές δραστηριότητες διάδοσης αποτελεσμάτων, παραγωγής υλικού προβολής και διοργάνωσης εκδηλώσεων. Κατά την επιλογή των αιτήσεων χρηματοδότησης, το πρόγραμμα θα λαμβάνει υπόψη τις διάφορες μορφές υπό τις οποίες εκδηλώνονται οι διακρίσεις.2. Βασική χρηματοδότηση για τις μη κυβερνητικές οργανώσεις ευρωπαϊκού επιπέδου, οι οποίες έχουν πείρα καταπολέμησης των διακρίσεων και υπεράσπισης των ατόμων που υφίστανται διακρίσεις, προκειμένου να προωθηθεί μια ολοκληρωμένη και συντονισμένη προσέγγιση κατά των διακρίσεων.Η βασική χρηματοδότηση μπορεί να φτάσει το 90 % των επιλέξιμων προς στήριξη δαπανών.Κατά την επιλογή των οργανώσεων αυτών μπορεί να ληφθεί υπόψη ο ποικίλος και ετερόκλητος χαρακτήρας των ομάδων που υφίστανται διακρίσεις.Δέσμη 3 - ΕυαισθητοποίησηΣτήριξη είναι δυνατόν να παρασχεθεί στις ακόλουθες δραστηριότητες:1. διοργάνωση διασκέψεων, σεμιναρίων και εκδηλώσεων σε ευρωπαϊκό επίπεδο,2. διοργάνωση σεμιναρίων από τα κράτη μέλη για την υποστήριξη της εφαρμογής του κοινοτικού δικαίου στον τομέα της καταπολέμησης των διακρίσεων προώθηση της ευρωπαϊκής διάστασης σε εκδηλώσεις που διοργανώνονται σε εθνικό επίπεδο,3. διοργάνωση εκστρατειών και εκδηλώσεων από τα ευρωπαϊκά μέσα μαζικής ενημέρωσης, για την υποστήριξη των διακρατικών ανταλλαγών πληροφοριών και τον εντοπισμό και τη διάδοση ορθών πρακτικών, συμπεριλαμβανομένης της απονομής βραβείων για επιτυχείς δράσεις της δέσμης 2, ώστε να ενισχυθεί η προβολή της καταπολέμησης των διακρίσεων,4. δημοσίευση υλικού για τη διάδοση των αποτελεσμάτων του προγράμματος, και κυρίως δημιουργία ιστοσελίδας στο Διαδίκτυο, που θα περιέχει παραδείγματα ορθής πρακτικής, φόρουμ για την ανταλλαγή ιδεών και βάση δεδομένων με εταίρους που θα μπορούσαν να συμμετάσχουν σε δράσεις διακρατικών ανταλλαγών.IV. Μέθοδος υποβολής αιτήσεων στήριξηςΔέσμη 1 Οι δράσεις της δέσμης αυτής θα υλοποιούνται κυρίως μέσω πρόσκλησης υποβολής προσφορών. Για τη συνεργασία με τις εθνικές στατιστικές υπηρεσίες, ισχύουν οι διαδικασίες της Στατιστικής Υπηρεσίας των Ευρωπαϊκών Κοινοτήτων (Eurostat).Δέσμη 2 Οι δράσεις της δέσμης 2 σημείο 1 και 2 σημείο 2 θα υλοποιούνται με πρόσκληση υποβολής προτάσεων, που θα υποβάλλονται στην Επιτροπή.Δέσμη 3 Οι δράσεις της δέσμης αυτής θα υλοποιούνται, εν γένει, με προσκλήσεις υποβολής προσφορών. Ωστόσο, οι δράσεις που υπάγονται στις δέσμες 3 σημείο 2 και 3 σημείο 3, θα είναι δυνατόν να επιδοτούνται κατόπιν αιτήσεων ενίσχυσης που θα προέρχονται π.χ. από τα κράτη μέλη.


Avis juridique important

|

32002D0050

Απόφαση αριθ. 50/2002/ΕΚ του Ευρωπαϊκού Κοινοβουλίου και του Συμβουλίου, της 7ης Δεκεμβρίου 2001, σχετικά με τη θέσπιση κοινοτικού προγράμματος δράσης για την ενθάρρυνση της συνεργασίας μεταξύ των κρατών μελών για την καταπολέμηση του κοινωνικού αποκλεισμού

Επίσημη Εφημερίδα αριθ. L 010 της 12/01/2002 σ. 0001 - 0007

Απόφαση αριθ. 50/2002/ΕΚ του Ευρωπαϊκού Κοινοβουλίου και του Συμβουλίουτης 7ης Δεκεμβρίου 2001σχετικά με τη θέσπιση κοινοτικού προγράμματος δράσης για την ενθάρρυνση της συνεργασίας μεταξύ των κρατών μελών για την καταπολέμηση του κοινωνικού αποκλεισμούΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας, και ιδίως το άρθρο 137 παράγραφος 2, δεύτερο και τρίτο εδάφιο,την πρόταση της Επιτροπής(1),τη γνώμη της Οικονομικής και Κοινωνικής Επιτροπής,(2)τη γνώμη της Επιτροπής των Περιφερειών,(3)Αποφασίζοντας σύμφωνα με τη διαδικασία που αναφέρεται στο άρθρο 251 της συνθήκης(4), υπό το πρίσμα του κοινού σχεδίου το οποίο εγκρίθηκε στις 18 Σεπτεμβρίου 2001 από την επιτροπή συνδιαλλαγής,Εκτιμώντας τα ακόλουθα:(1) Σύμφωνα με το άρθρο 2 της συνθήκης, η Κοινότητα έχει ως αποστολή, μεταξύ άλλων, να προάγει στο σύνολο της Κοινότητας υψηλό επίπεδο απασχόλησης και κοινωνικής προστασίας καθώς και την άνοδο του βιοτικού επιπέδου και της ποιότητας ζωής και την οικονομική και κοινωνική συνοχή.(2) Σύμφωνα με το άρθρο 136 της συνθήκης, η Κοινότητα και τα κράτη μέλη, λαμβάνοντας υπό σημείωση τις θεμελιώδεις πολιτικές αρχές, όπως αυτές που ορίζονται στον Ευρωπαϊκό Κοινωνικό Χάρτη που υπεγράφη στο Τορίνο στις 18 Οκτωβρίου 1961, τον αναθεωρημένο Κοινωνικό Χάρτη του Συμβουλίου της Ευρώπης (1996), ιδίως το άρθρο 30 σχετικά με το δικαίωμα προστασίας από τη φτώχεια και τον κοινωνικό αποκλεισμό και τον Κοινοτικό Χάρτη των Θεμελιωδών Κοινωνικών Δικαιωμάτων των Εργαζομένων του 1989, και έχοντας επίγνωση επίσης των δικαιωμάτων και των αρχών που αναγνωρίζονται από τον Χάρτη των Θεμελιωδών Δικαιωμάτων της Ευρωπαϊκής Ένωσης(5), τον οποίο διακήρυξαν από κοινού στις 7 Δεκεμβρίου 2000 το Ευρωπαϊκό Κοινοβούλιο, το Συμβούλιο και η Επιτροπή, έχουν ως στόχο την καταπολέμηση του αποκλεισμού.(3) Το Συμβούλιο, με τη σύστασή του 92/441/ΕΟΚ(6), συνιστά ότι τα κράτη μέλη θα πρέπει να αναγνωρίσουν το θεμελιώδες δικαίωμα του ατόμου σε επαρκείς πόρους και σε επαρκή κοινωνική προστασία, ώστε να μπορεί να ζει με ανθρώπινη αξιοπρέπεια. Το Συμβούλιο, με τη σύστασή του 92/442/ΕΟΚ(7), συνιστά ότι τα κράτη μέλη θα πρέπει να διασφαλίζουν πόρους που να εξασφαλίζουν στο άτομο ένα αξιοπρεπές επίπεδο ζωής. Το Συμβούλιο, στα συμπεράσματά του της 17ης Δεκεμβρίου 1999(8), αναλαμβάνει να προάγει την κοινωνική ένταξη ως έναν από τους στόχους του εκσυγχρονισμού και της βελτίωσης των συστημάτων κοινωνικής προστασίας.(4) Το Ευρωπαϊκό Κοινοβούλιο, η Οικονομική και Κοινωνική Επιτροπή και η Επιτροπή των Περιφερειών παρότρυναν την Κοινότητα να ενισχύσει τη συμβολή της στις προσπάθειες των κρατών μελών για την πρόληψη και την καταπολέμηση του κοινωνικού αποκλεισμού.(5) Η ανακοίνωση της Επιτροπής, της 1ης Μαρτίου 2000, "Να οικοδομήσουμε μια Ευρώπη χωρίς αποκλεισμούς", περιγράφει την πρόκληση του κοινωνικού αποκλεισμού και της φτώχειας και τις υφιστάμενες απαντήσεις στο επίπεδο των κρατών μελών και στο επίπεδο της Κοινότητας, και προτείνει, σε αυτή τη βάση, να δοθεί νέα ώθηση στη συνεργασία της Ευρωπαϊκής Ένωσης στον τομέα αυτόν.(6) Το Ευρωπαϊκό Συμβούλιο της Λισαβόνας, στις 23 και 24 Μαρτίου 2000, ενσωμάτωσε την προώθηση της κοινωνικής ένταξης ως αναπόσπαστο στοιχείο της συνολικής στρατηγικής της Ένωσης για την επίτευξη του στρατηγικού της στόχου για την επόμενη δεκαετία, να γίνει η ανταγωνιστικότερη και δυναμικότερη οικονομία της γνώσης ανά την υφήλιο, ικανή για βιώσιμη οικονομική ανάπτυξη, με περισσότερες και καλύτερες θέσεις εργασίας και με μεγαλύτερη κοινωνική συνοχή.(7) Το εν λόγω Ευρωπαϊκό Συμβούλιο έκρινε απαράδεκτο το γεγονός ότι τόσα άτομα ζουν στην Ένωση κάτω από το όριο της φτώχειας και είναι κοινωνικά αποκλεισμένα και θεώρησε απαραίτητο να ληφθούν μέτρα που θα προωθήσουν αποφασιστικά την εξάλειψη της φτώχειας, καθορίζοντας κατάλληλους στόχους. Οι στόχοι αυτοί συμφωνήθηκαν από το Ευρωπαϊκό Συμβούλιο της Νίκαιας στις 7, 8 και 9 Δεκεμβρίου 2000.(8) Το εν λόγω Ευρωπαϊκό Συμβούλιο της Λισαβόνας αναγνώρισε επίσης ότι η νέα κοινωνία της γνώσης προσφέρει δυνατότητες για τη μείωση του κοινωνικού αποκλεισμού, δημιουργώντας τις οικονομικές προϋποθέσεις για μεγαλύτερη ευημερία, μέσω υψηλότερων επιπέδων μεγέθυνσης και απασχόλησης και ανοίγοντας νέους δρόμους συμμετοχής στην κοινωνία. Ταυτόχρονα ενέχει και τον κίνδυνο διεύρυνσης του χάσματος μεταξύ εκείνων που διαθέτουν πρόσβαση στις νέες γνώσεις και εκείνων που αποκλείονται από αυτές. Αναγνώρισε ότι θα πρέπει να εφαρμόζονται πολιτικές για την αποτροπή του κινδύνου αυτού και για την πλήρη εκμετάλλευση των νέων αυτών δυνατοτήτων και ότι η απασχόληση είναι η καλύτερη προστασία έναντι του κοινωνικού αποκλεισμού.(9) Το εν λόγω Ευρωπαϊκό Συμβούλιο συμφώνησε, εξάλλου, ότι οι πολιτικές για την καταπολέμηση του κοινωνικού αποκλεισμού θα πρέπει να βασίζονται σε μια ανοικτή μέθοδο συντονισμού που θα συνδυάζει τα εθνικά προγράμματα δράσης με μια πρωτοβουλία της Επιτροπής για την προώθηση της συνεργασίας.(10) Αυτή η πρωτοβουλία της Επιτροπής, η οποία συνίσταται σε μια πρόταση για πολυετές πρόγραμμα δράσης για την ενθάρρυνση της συνεργασίας μεταξύ των κρατών μελών, θα πρέπει να στοχεύει στη βελτίωση των γνώσεων, στην ανάπτυξη των ανταλλαγών πληροφοριών και των καλύτερων πρακτικών και στην αξιολόγηση των εμπειριών, προκειμένου να ενισχυθούν η αποτελεσματικότητα και η αποδοτικότητα των πολιτικών για την καταπολέμηση του αποκλεισμού.(11) Η εκπόνηση εναρμονισμένων ερευνών και αναλύσεων καθώς και η μελέτη από κοινού αποφασισθέντων ποιοτικών και ποσοτικών δεικτών, θα αποτελέσουν τη βάση για την ανάπτυξη της ανοικτής μεθόδου συντονισμού.(12) Η καταπολέμηση του κοινωνικού αποκλεισμού και της φτώχειας απαιτεί τη διευκόλυνση της συμμετοχής σε ποιοτική απασχόληση και της πρόσβασης όλων σε πόρους, δικαιώματα, αγαθά και υπηρεσίες.(13) Τα μέτρα καταπολέμησης του κοινωνικού αποκλεισμού θα πρέπει να αποβλέπουν στο να δοθεί η δυνατότητα σε κάθε άτομο να αυτοσυντηρείται, με αμειβόμενη απασχόληση ή με άλλο τρόπο, και να ενσωματώνεται στην κοινωνία.(14) Η επιτροπή κοινωνικής προστασίας, που θεσπίστηκε με την απόφαση 2000/436/ΕΚ του Συμβουλίου(9) για την ενίσχυση της συνεργασίας μεταξύ των κρατών μελών στον τομέα των πολιτικών κοινωνικής προστασίας, συμβάλλει στην ανάπτυξη και συστηματική παρακολούθηση της δράσης για τον εκσυγχρονισμό της κοινωνικής προστασίας και για την ενθάρρυνση της κοινωνικής ενσωμάτωσης, σύμφωνα με τα συμπεράσματα της Προεδρίας του Ευρωπαϊκού Συμβουλίου που συνήλθε στη Λισαβόνα, στις 23 και 24 Μαρτίου 2000, και στη Φέιρα, στις 19 και 20 Ιουνίου 2000.(15) Πολλές μη κυβερνητικές οργανώσεις σε διάφορα επίπεδα (τοπικό, περιφερειακό, εθνικό και ευρωπαϊκό) διαθέτουν πείρα και εμπειρογνωμοσύνη όσον αφορά την καταπολέμηση του κοινωνικού αποκλεισμού καθώς και την προάσπιση, σε ευρωπαϊκό επίπεδο, των ατόμων που είναι εκτεθειμένα στον κοινωνικό αποκλεισμό. Οι τοπικές και περιφερειακές αρχές έχουν επίσης εμπειρία και γνώσεις στον τομέα αυτόν. Οι μη κυβερνητικές οργανώσεις, οι κοινωνικοί εταίροι και οι τοπικές και περιφερειακές αρχές, συνεπώς, μπορούν να συμβάλλουν ουσιωδώς, σε ευρωπαϊκό επίπεδο, στην κατανόηση των διαφόρων μορφών του κοινωνικού αποκλεισμού και των επιπτώσεών τους, προκειμένου να λαμβάνεται υπόψη, κατά το σχεδιασμό, την εφαρμογή και την παρακολούθηση του προγράμματος, η εμπειρία των ατόμων που είναι εκτεθειμένα στον κοινωνικό αποκλεισμό.(16) Τα απαιτούμενα μέτρα για την εφαρμογή της παρούσας απόφασης θα πρέπει να θεσπισθούν σύμφωνα με την απόφαση 1999/468/ΕΚ του Συμβουλίου, της 28ης Ιουνίου 1999, για τον καθορισμό των όρων άσκησης των εκτελεστικών αρμοδιοτήτων που ανατίθενται στην Επιτροπή(10).(17) Είναι αναγκαίο, για την ενίσχυση της προστιθέμενης αξίας της κοινοτικής δράσης, η Επιτροπή, σε συνεργασία με τα κράτη μέλη, να εξασφαλίζει, σε όλα τα επίπεδα τη συνοχή και τη συμπληρωματικότητα μεταξύ των δράσεων που υλοποιούνται στο πλαίσιο της παρούσας απόφασης και όλων των άλλων συναφών κοινοτικών πράξεων, πολιτικών και δράσεων, ιδίως εκείνων που εντάσσονται στα πλαίσια των διαρθρωτικών ταμείων.(18) Θα πρέπει να αποδίδεται ιδιαίτερη προσοχή στον κοινωνικό αποκλεισμό ενόψει της μελλοντικής διεύρυνσης της Ένωσης.(19) Η συμφωνία για τον Ευρωπαϊκό Οικονομικό Χώρο (συμφωνία ΕΟΧ) προβλέπει μεγαλύτερη συνεργασία στον κοινωνικό τομέα μεταξύ της Ευρωπαϊκής Κοινότητας και των κρατών μελών της, αφενός, και των χωρών της Ευρωπαϊκής Ζώνης Ελεύθερων Συναλλαγών (ΕΖΕΣ) που συμμετέχουν στον Ευρωπαϊκό Οικονομικό Χώρο (ΕΖΕΣ/ΕΟΧ), αφετέρου. Είναι σκόπιμο το παρόν πρόγραμμα να είναι ανοικτό στη συμμετοχή των υποψηφίων χωρών της Κεντρικής και Ανατολικής Ευρώπης, σύμφωνα με τις προϋποθέσεις που ορίζονται στις Ευρωπαϊκές Συμφωνίες, στα πρόσθετα πρωτόκολλά τους και στις αποφάσεις των Συμβουλίων Σύνδεσης, αντιστοίχως, καθώς και στη συμμετοχή της Κύπρου, της Μάλτας και της Τουρκίας, που χρηματοδοτούνται από συμπληρωματικές πιστώσεις σύμφωνα με διαδικασίες που πρέπει να συμφωνηθούν με τις χώρες αυτές.(20) Κατά την εφαρμογή του παρόντος προγράμματος, θα έχουν ιδιαίτερο ενδιαφέρον οι εργασίες άλλων διεθνών οργανισμών, ιδίως των Ηνωμένων Εθνών, του Οργανισμού Οικονομικής Συνεργασίας και Αναπτύξεως (ΟΟΣΑ), της Διεθνούς Οργάνωσης Εργασίας και του Συμβουλίου της Ευρώπης.(21) Η παρούσα απόφαση καθορίζει, για τη συνολική διάρκεια του προγράμματος, χρηματοδοτικό πλαίσιο που αποτελεί προνομιακή αναφορά για την αρμόδια επί του προϋπολογισμού αρχή στο πλαίσιο της ετήσιας διαδικασίας του προϋπολογισμού, κατά την έννοια του σημείου 33 της Διοργανικής Συμφωνίας, της 6ης Μαΐου 1999, μεταξύ του Ευρωπαϊκού Κοινοβουλίου, του Συμβουλίου και της Ευρωπαϊκής Επιτροπής, σχετικά με τη δημοσιονομική πειθαρχία και τη βελτίωση της ετήσιας διαδικασίας του προϋπολογισμού(11). Το ποσό του χρηματοδοτικού πλαισίου που προτείνεται με το παρόν πρόγραμμα συνάδει με τις εν ισχύι δημοσιονομικές προοπτικές.(22) Η ισότητα μεταξύ ανδρών και γυναικών αποτελεί ζωτικό ζήτημα, γενικής εμβέλειας, το οποίο επιδρά σε μεγάλο βαθμό στις συνέπειες και τις αιτίες του αποκλεισμού. Εξάλλου, σύμφωνα με τα άρθρα 2 και 3 της συνθήκης, η εξάλειψη των ανισοτήτων και η προαγωγή της ισότητας μεταξύ ανδρών και γυναικών αποτελούν μέρος της αποστολής που έχει ανατεθεί στην Κοινότητα και θα πρέπει να είναι στόχος όλων των δραστηριοτήτων της.(23) Είναι ουσιαστικής σημασίας η παρακολούθηση και η αξιολόγηση της εφαρμογής του παρόντος προγράμματος ούτως ώστε να επιτευχθούν οι στόχοι του.(24) Δεδομένου ότι οι στόχοι της προβλεπόμενης δράσης, όσον αφορά τη συμβολή της Κοινότητας στην καταπολέμηση του κοινωνικού αποκλεισμού, είναι αδύνατον να επιτευχθούν επαρκώς από τα κράτη μέλη εξαιτίας μεταξύ άλλων της ανάγκης πολυμερών εταιρικών σχέσεων, της διακρατικής ανταλλαγής πληροφοριών και της διάδοσης σε κοινοτική κλίμακα των βέλτιστων πρακτικών και δύνανται, συνεπώς, λόγω των διαστάσεων και των αποτελεσμάτων της προτεινόμενης δράσης, να επιτευχθούν καλύτερα σε κοινοτικό επίπεδο, η Κοινότητα μπορεί να θεσπίσει μέτρα σύμφωνα με την αρχή της επικουρικότητας, που εκτίθεται στο άρθρο 5 της συνθήκης. Σύμφωνα με την αρχή της αναλογικότητας, που εκτίθεται στο ίδιο άρθρο, η παρούσα απόφαση δεν υπερβαίνει τα αναγκαία όρια για την επίτευξη των στόχων αυτών,ΑΠΟΦΑΣΙΖΟΥΝ:Άρθρο 1Θέσπιση του προγράμματοςΘεσπίζεται κοινοτικό πρόγραμμα δράσης για την ενθάρρυνση της συνεργασίας μεταξύ των κρατών μελών με στόχο να καταπολεμηθεί ο κοινωνικός αποκλεισμός, το οποίο στο εξής καλείται "το πρόγραμμα", για την περίοδο από την 1η Ιανουαρίου 2002 μέχρι τις 31 Δεκεμβρίου 2006.Άρθρο 2Αρχές1. Το πρόγραμμα εντάσσεται στα πλαίσια μιας ανοικτής μεθόδου συντονισμού μεταξύ των κρατών μελών για να δοθεί αποφασιστική ώθηση στην εξάλειψη του κοινωνικού αποκλεισμού και της φτώχειας με τον καθορισμό κατάλληλων στόχων σε κοινοτικό επίπεδο και με την εφαρμογή εθνικών προγραμμάτων δράσης.2. Το πρόγραμμα και τα εθνικά προγράμματα δράσης συμβάλλουν στην καλύτερη κατανόηση του κοινωνικού αποκλεισμού, στην ενσωμάτωση της καταπολέμησης του αποκλεισμού στις πολιτικές και τα μέτρα των κρατών μελών και της Κοινότητας και στην ανάπτυξη δράσεων προτεραιότητας τις οποίες επιλέγουν τα κράτη μέλη σε συνάρτηση με την ιδιαίτερη κατάστασή τους.3. Κατά το σχεδιασμό, την εφαρμογή και την παρακολούθηση των δραστηριοτήτων που διεξάγονται στα πλαίσια του προγράμματος, λαμβάνονται υπόψη η πείρα των κρατών μελών σε όλα τα σχετικά επίπεδα και των προσώπων που είναι εκτεθειμένα στον κοινωνικό αποκλεισμό και τη φτώχεια, καθώς και των κοινωνικών εταίρων, των μη κυβερνητικών και εθελοντικών οργανώσεων, των οργανισμών παροχής κοινωνικών υπηρεσιών και άλλων φορέων που συμμετέχουν στην καταπολέμηση του κοινωνικού αποκλεισμού και της φτώχειας.Άρθρο 3ΣτόχοιΣτο πλαίσιο της ανοικτής μεθόδου συντονισμού που αναφέρεται στο άρθρο 2 παράγραφος 1, το πρόγραμμα στηρίζει μια συνεργασία που επιτρέπει στην Κοινότητα και τα κράτη μέλη να ενισχύσουν την αποτελεσματικότητα και την απόδοση των πολιτικών στον τομέα της καταπολέμησης του κοινωνικού αποκλεισμού με:α) τη βελτίωση της κατανόησης του κοινωνικού αποκλεισμού και της φτώχειας, με τη βοήθεια, ιδίως, συγκρίσιμων δεικτών,β) τη διοργάνωση ανταλλαγών στον τομέα των εφαρμοζόμενων πολιτικών και την προώθηση της αμοιβαίας συναγωγής διδαγμάτων, μεταξύ άλλων, στο πλαίσιο εθνικών προγραμμάτων δράσης, με τη βοήθεια, ιδίως, συγκρίσιμων δεικτών,γ) την ανάπτυξη της ικανότητας των φορέων να αντιμετωπίζουν αποτελεσματικά τον κοινωνικό αποκλεισμό και τη φτώχεια, και να προωθούν καινοτόμες λύσεις, ιδίως, μέσω δικτύων σε ευρωπαϊκό επίπεδο, και την προώθηση διαλόγου με όλους τους αφορώμενους παράγοντες, μεταξύ άλλων σε εθνικό και σε περιφερειακό επίπεδο.Άρθρο 4Κοινοτικές δράσεις1. Προκειμένου να επιτευχθούν οι στόχοι που αναφέρονται στο άρθρο 3, μπορούν να τεθούν σε εφαρμογή σε διακρατικό πλαίσιο οι ακόλουθες κοινοτικές δράσεις:α) ανάλυση των χαρακτηριστικών, των αιτίων, των διαδικασιών και των εξελίξεων του κοινωνικού αποκλεισμού, συμπεριλαμβανομένης της συγκέντρωσης στατιστικών στοιχείων σχετικών με τις διάφορες μορφές κοινωνικού αποκλεισμού με σκοπό τη σύγκριση των στοιχείων αυτών, τη μελέτη ποσοτικών και ποιοτικών δεικτών, την εκπόνηση κοινών μεθοδολογιών και θεματικών μελετών,β) ανταλλαγή πληροφοριών και βέλτιστων πρακτικών που ευνοούν την ανάπτυξη ποσοτικών και ποιοτικών δεικτών, με βάση τους στόχους αυτούς όπως έχουν συμφωνηθεί από το Ευρωπαϊκό Κοινοβούλιο και το Συμβούλιο, κριτηρίων αξιολόγησης και σημείων αναφοράς, καθώς και την παρακολούθηση, αξιολόγηση και εξέταση από ομοτίμους,γ) προώθηση διαλόγου στον οποίο θα συμμετέχουν οι διάφοροι φορείς και στήριξη των κατάλληλων δικτύων σε ευρωπαϊκό επίπεδο μεταξύ των οργανώσεων οι οποίες δρουν στον τομέα της καταπολέμησης της φτώχειας και του κοινωνικού αποκλεισμού, ιδίως των μη κυβερνητικών οργανώσεων.2. Οι λεπτομέρειες εφαρμογής των κοινοτικών δράσεων οι οποίες περιγράφονται στην παράγραφο 1, περιλαμβάνονται στο παράρτημα.Άρθρο 5Υλοποίηση και συνεργασία με τα κράτη μέλη1. Η Επιτροπή:α) εξασφαλίζει την υλοποίηση των κοινοτικών δράσεων οι οποίες καλύπτονται από το πρόγραμμα,β) ανταλλάσσει τακτικά απόψεις με τους αντιπροσώπους των μη κυβερνητικών οργανώσεων και με τους κοινωνικούς εταίρους, σε ευρωπαϊκό επίπεδο, σχετικά με το σχεδιασμό, την υλοποίηση και την παρακολούθηση του προγράμματος και των αντιστοίχων προσανατολισμών πολιτικής. Για τον σκοπό αυτόν, η Επιτροπή παρέχει στις μη κυβερνητικές οργανώσεις και τους κοινωνικούς εταίρους τις κατάλληλες πληροφορίες. Η Επιτροπή ενημερώνει για τις εν λόγω ανταλλασσόμενες απόψεις την επιτροπή η οποία συνιστάται δυνάμει του άρθρου 8,γ) προωθεί ενεργή εταιρική σχέση και διάλογο μεταξύ όλων των συμμετεχόντων στο πρόγραμμα προκειμένου να ενθαρρύνει μια ολοκληρωμένη και συντονισμένη προσέγγιση της καταπολέμησης του κοινωνικού αποκλεισμού και της φτώχειας.2. Η Επιτροπή, σε συνεργασία με τα κράτη μέλη, λαμβάνει τα αναγκαία μέτρα προκειμένου:α) να προωθήσει τη συμμετοχή όλων των ενδιαφερομένων μερών στο πρόγραμμα,β) να εξασφαλίσει τη διάδοση των αποτελεσμάτων των κοινοτικών δράσεων που διεξάγονται στο πλαίσιο του προγράμματος,γ) να εξασφαλίσει τη δέουσα πληροφόρηση, δημοσιότητα και παρακολούθηση των κοινοτικών δράσεων οι οποίες υποστηρίζονται στα πλαίσια του προγράμματος.Άρθρο 6Χρηματοδότηση1. Το χρηματοδοτικό πλαίσιο για την εκτέλεση του προγράμματος κατά την περίοδο που αναφέρεται στο άρθρο 1, ορίζεται σε 75 εκατομμύρια ευρώ, συμπεριλαμβανομένων των τεχνικών και διοικητικών δαπανών.2. Η αρμόδια επί του προϋπολογισμού αρχή εγκρίνει τις ετήσιες πιστώσεις, συμπεριλαμβανομένων των πιστώσεων που αφορούν τους ανθρώπινους πόρους, εντός των ορίων των δημοσιονομικών προοπτικών.Άρθρο 7Εκτελεστικά μέτρα1. Τα απαιτούμενα μέτρα για την εφαρμογή της παρούσας απόφασης θεσπίζονται σύμφωνα με τη διαδικασία της διαχειριστικής επιτροπής, που αναφέρεται στο άρθρο 8 παράγραφος 2, όσον αφορά τα ακόλουθα θέματα:α) την ετήσια υλοποίηση των κοινοτικών δράσεων του προγράμματος και το ετήσιο πρόγραμμα εργασίας,β) την κατανομή των κεφαλαίων μεταξύ των διαφόρων πτυχών του προγράμματος,γ) τις διαδικασίες επιλογής των δραστηριοτήτων και των οργανισμών που λαμβάνουν κοινοτική στήριξη,δ) τα κριτήρια για την αξιολόγηση του προγράμματος, συμπεριλαμβανομένης της σχέσης κόστους-αποτελεσματικότητας, καθώς και τις λεπτομέρειες για τη διάδοση και τη μεταφορά των αποτελεσμάτων.2. Για κάθε άλλο θέμα, τα αναγκαία μέτρα για την εφαρμογή της παρούσας απόφασης θεσπίζονται σύμφωνα με τη διαδικασία της συμβουλευτικής επιτροπής, που αναφέρεται στο άρθρο 8 παράγραφος 3.Άρθρο 8Επιτροπή1. Η Επιτροπή επικουρείται από επιτροπή.2. Όταν γίνεται αναφορά στην παρούσα παράγραφο, εφαρμόζονται τα άρθρα 4 και 7 της απόφασης 1999/468/ΕΚ, τηρουμένων των διατάξεων του άρθρου 8 αυτής.Η περίοδος που προβλέπεται στο άρθρο 4 παράγραφος 3 της απόφασης 1999/468/ΕΚ, καθορίζεται σε δύο μήνες.3. Όταν γίνεται αναφορά στην παρούσα παράγραφο, εφαρμόζονται τα άρθρα 3 και 7 της απόφασης 1999/468/ΕΚ, τηρουμένων των διατάξεων του άρθρου 8 αυτής.4. Η επιτροπή θεσπίζει τον εσωτερικό της κανονισμό.Άρθρο 9Συνεργασία με άλλες επιτροπές και διασύνδεση με την επιτροπή κοινωνικής προστασίας1. Για να εξασφαλισθεί η συνοχή και η συμπληρωματικότητα του προγράμματος με τα άλλα μέτρα που αναφέρονται στο άρθρο 10, η Επιτροπή ενημερώνει τακτικά την επιτροπή σχετικά με τις λοιπές κοινοτικές δράσεις που συμβάλλουν στην καταπολέμηση του κοινωνικού αποκλεισμού. Οσάκις ενδείκνυται, η Επιτροπή καθιερώνει τακτική και διαρθρωμένη συνεργασία μεταξύ της επιτροπής αυτής και των επιτροπών παρακολούθησης που συγκροτούνται στα πλαίσια άλλων συναφών πολιτικών, πράξεων και δράσεων.2. Η Επιτροπή θεσπίζει τις αναγκαίες διασυνδέσεις με την επιτροπή κοινωνικής προστασίας στα πλαίσια των κοινοτικών δράσεων που αναφέρονται στην παρούσα απόφαση.Άρθρο 10Συνοχή και συμπληρωματικότητα1. Η Επιτροπή εξασφαλίζει, σε συνεργασία με τα κράτη μέλη, τη γενική συνοχή με άλλες συναφείς πολιτικές, πράξεις και δράσεις της Κοινότητας, ιδίως με τη δημιουργία καταλλήλων μηχανισμών για τον συντονισμό των δραστηριοτήτων του παρόντος προγράμματος με συναφείς δραστηριότητες που διεξάγονται στους τομείς της έρευνας, της απασχόλησης, της οικονομικής και βιομηχανικής πολιτικής και της πολιτικής των επιχειρήσεων, στους τομείς των μη διακρίσεων, της μετανάστευσης, της ισότητας ανδρών και γυναικών, της κοινωνικής προστασίας, της εκπαίδευσης, της κατάρτισης, της νεολαίας και της υγείας, καθώς και στον τομέα της διεύρυνσης και των εξωτερικών σχέσεων της Κοινότητας.2. Τα κράτη μέλη καταβάλλουν κάθε δυνατή προσπάθεια προκειμένου να εξασφαλίζουν τη συνοχή και τη συμπληρωματικότητα μεταξύ των δραστηριοτήτων στα πλαίσια του παρόντος προγράμματος και των δραστηριοτήτων που αναλαμβάνονται σε εθνικό, περιφερειακό και τοπικό επίπεδο.3. Η Επιτροπή και τα κράτη μέλη εξασφαλίζουν τη συνοχή και τη συμπληρωματικότητα μεταξύ των δράσεων που αναλαμβάνονται στα πλαίσια του παρόντος προγράμματος και εκείνων που αναλαμβάνονται στον τομέα της απασχόλησης καθώς καιτων δράσεων της Κοινότητας στα πλαίσια των διαρθρωτικών ταμείων, ιδίως της κοινοτικής πρωτοβουλίας EQUAL.Άρθρο 11Συμμετοχή των χωρών ΕΖΕΣ/ΕΟΧ, των συνδεδεμένων χωρών της Κεντρικής και Ανατολικής Ευρώπης, της Κύπρου, της Μάλτας και της ΤουρκίαςΤο παρόν πρόγραμμα είναι ανοικτό στη συμμετοχή:- των χωρών ΕΖΕΣ/ΕΟΧ, σύμφωνα με τους όρους της συμφωνίας ΕΟΧ,- των συνδεδεμένων χωρών της Κεντρικής και Ανατολικής Ευρώπης, σύμφωνα με τους όρους των Ευρωπαϊκών Συμφωνιών, των πρόσθετων πρωτοκόλλων τους και των αποφάσεων των αντίστοιχων Συμβουλίων Σύνδεσης,- της Κύπρου, της Μάλτας και της Τουρκίας, η συμμετοχή των οποίων χρηματοδοτείται από συμπληρωματικές πιστώσεις σύμφωνα με διαδικασίες που συμφωνούνται με κάθε χώρα.Άρθρο 12Παρακολούθηση και αξιολόγηση1. Η Επιτροπή παρακολουθεί τακτικά το παρόν πρόγραμμα, σε συνεργασία με τα κράτη μέλη, σύμφωνα με τη διαδικασία του άρθρου 8 παράγραφος 2.2. Η Επιτροπή προβαίνει σε απολογισμό της συνολικής συνοχής των πολιτικών σε σχέση με την κοινωνική συνοχή, καθώς και της επιτευχθείσας προόδου στο πλαίσιο του παρόντος προγράμματος, στην ετήσια ανακεφαλαιωτική έκθεσή της προς το εαρινό Ευρωπαϊκό Συμβούλιο επί της οποίας λαμβάνει θέση εγκαίρως το Ευρωπαϊκό Κοινοβούλιο.3. Το πρόγραμμα αξιολογείται από την Επιτροπή ως το τέλος του τρίτου έτους και κατά τη λήξη του, με τη βοήθεια ανεξάρτητων εμπειρογνωμόνων. Η αξιολόγηση αυτή αφορά τη συνάφεια, την αποτελεσματικότητα και τη σχέση κόστους-αποτελεσματικότητας των δραστηριοτήτων που υλοποιούνται σε σχέση με τους στόχους που αναφέρονται στο άρθρο 3. Αποσκοπεί επίσης στην εκτίμηση του συνολικού αντίκτυπου του παρόντος προγράμματος. Εξάλλου, κατά την αξιολόγηση εξετάζεται η συμπληρωματικότητα μεταξύ της δράσης στα πλαίσια του παρόντος προγράμματος και των δράσεων που αναλαμβάνονται στα πλαίσια άλλων συναφών κοινοτικών πολιτικών, πράξεων και δράσεων.4. Η Επιτροπή υποβάλλει στο Ευρωπαϊκό Κοινοβούλιο, στο Συμβούλιο, στην Οικονομική και Κοινωνική Επιτροπή και στην Επιτροπή των Περιφερειών τελική έκθεση σχετικά με την υλοποίηση του παρόντος προγράμματος, μέχρι τις 31 Δεκεμβρίου 2006.Άρθρο 13Έναρξη ισχύοςΗ παρούσα απόφαση αρχίζει να ισχύει από την ημέρα της δημοσίευσής της στην Επίσημη Εφημερίδα των Ευρωπαϊκών Κοινοτήτων.Βρυξέλλες, 7 Δεκεμβρίου 2001.Για το Ευρωπαϊκό ΚοινοβούλιοΗ ΠρόεδροςN. FontaineΓια το ΣυμβούλιοΟ ΠρόεδροςI. Durant(1) ΕΕ C 337 Ε της 28.11.2000, σ. 130 καιΕΕ C 96 Ε της 27.3.2001, σ. 229.(2) ΕΕ C 14 της 16.1.2001, σ. 69.(3) ΕΕ C 144 της 16.5.2001, σ. 52.(4) Γνώμη του Ευρωπαϊκού Κοινοβουλίου της 16ης Νοεμβρίου 2000 (ΕΕ C 223 της 8.8.2001, σ. 284), κοινή θέση του Συμβουλίου της 12ης Φεβρουαρίου 2001 (ΕΕ C 93 της 23.3.2001, σ. 11) και απόφαση του Ευρωπαϊκού Κοινοβουλίου της 17ης Μαΐου 2001 (δεν έχει ακόμη δημοσιευθεί στην Επίσημη Εφημερίδα). Απόφαση του Ευρωπαϊκού Κοινοβουλίου της 15ης Νοεμβρίου 2001 και απόφαση του Συμβουλίου της 21ης Νοεμβρίου 2001.(5) ΕΕ C 364 της 18.12.2000, σ. 1.(6) ΕΕ L 245 της 26.8.1992, σ. 46.(7) ΕΕ L 245 της 26.8.1992, σ. 49.(8) ΕΕ C 8 της 12.1.2000, σ. 7.(9) ΕΕ L 172 της 12.7.2000, σ. 26.(10) ΕΕ L 184 της 17.7.1999, σ. 23.(11) ΕΕ C 172 της 18.6.1999, σ. 1.ΠΑΡΑΡΤΗΜΑΥΠΟΔΕΙΞΕΙΣ ΓΙΑ ΤΗΝ ΥΛΟΠΟΙΗΣΗ ΤΟΥ ΠΡΟΓΡΑΜΜΑΤΟΣ1. Πτυχές δράσηςΠροκειμένου να επιτευχθούν οι στόχοι του άρθρου 3 και να τεθούν σε εφαρμογή οι κοινοτικές δράσεις του άρθρου 4, μπορούν να εφαρμόζονται, σε διακρατικό πλαίσιο, τα ακόλουθα μέτρα:Πτυχή 1:Ανάλυση των χαρακτηριστικών, των διαδικασιών, των αιτιών και των τάσεων του κοινωνικού αποκλεισμούΓια την καλύτερη κατανόηση του φαινομένου του κοινωνικού αποκλεισμού, μπορούν να υποστηρίζονται τα ακόλουθα μέτρα:1.1. μελέτες και συνεδριάσεις για την ανάπτυξη κοινών μεθοδολογιών για τη μέτρηση και την κατανόηση του κοινωνικού αποκλεισμού και της φτώχειας, του περιεχομένου τους, των χαρακτηριστικών τους, των διαδικασιών τους, των αιτιών και των τάσεών τους και τις τεχνικές εργασίες σχετικά με τους δείκτες,1.2. τη συγκέντρωση, στα κράτη μέλη και στο επίπεδο της Κοινότητας, και τη διάδοση στατιστικών στοιχείων σχετικά με τις διάφορες διαστάσεις του κοινωνικού αποκλεισμού με σκοπό την αποτελεσματική σύγκριση των στοιχείων αυτών. Το μέτρο αυτό θα πρέπει να στηρίξει τη συνεργασία μεταξύ των εθνικών στατιστικών υπηρεσιών και της Επιτροπής και να βελτιώσει τις στατιστικές πηγές αναφοράς σε κοινοτικό επίπεδο καθώς και τη συμβολή τους στην ανάλυση του κοινωνικού αποκλεισμού και της φτώχειας,1.3. προώθηση των καινοτόμων λύσεων και εκπόνηση θεματικών μελετών που θα συμβάλουν στην κατανόηση του κοινωνικού αποκλεισμού και θα θίγουν ζητήματα κοινού ενδιαφέροντος που συνδέονται με την εξέλιξη των πολιτικών που διεξάγονται στα κράτη μέλη, καθώς και ζητήματα που ανακύπτουν στο πλαίσιο της κοινωνίας της γνώσης.Είναι σημαντικό να λαμβάνεται υπόψη η πρακτική πείρα των ατόμων που αντιμετώπισαν τον κοινωνικό αποκλεισμό και τη φτώχεια και να αξιοποιούνται όλες οι κατάλληλες πηγές πληροφοριών για τον κοινωνικό αποκλεισμό και τη φτώχεια, συμπεριλαμβανομένων εκείνων που προέρχονται από μη κυβερνητικές οργανώσεις.Κατά την ανάλυση του κοινωνικού αποκλεισμού και της φτώχειας, ιδιαίτερη προσοχή αποδίδεται στις πολλαπλές διαστάσεις των φαινομένων αυτών και στις ποικίλες καταστάσεις των αφορωμένων κοινωνικών ομάδων, συμπεριλαμβανομένης της παιδικής φτώχειας, καθώς και των γεωγραφικών περιοχών που διατρέχουν τον κίνδυνο κοινωνικού αποκλεισμού.Πτυχή 2:Πολιτική συνεργασία και ανταλλαγή πληροφοριών και βέλτιστων πρακτικώνΠροκειμένου να προωθηθούν η πολιτική συνεργασία και η αμοιβαία συναγωγή διδαγμάτων, στο πλαίσιο των εθνικών σχεδίων δράσης, μπορούν να υποστηρίζονται οι ακόλουθες διακρατικές δραστηριότητες:2.1. διακρατικές ανταλλαγές με στόχο τη μεταφορά πληροφοριών και ορθών πρακτικών καθώς και την προώθηση εξέτασης από ομοτίμους με τη διοργάνωση συνεδριάσεων/συνεδρίων/σεμιναρίων σχετικά με τα σημεία αναφοράς ή σχετικά με τις πολιτικές και τις πρακτικές, ή άλλες μορφές ανταλλαγής, όπως η από κοινού κατάρτιση στρατηγικών και η από κοινού διάδοση πληροφοριών, επιτόπου επισκέψεις και ανταλλαγές προσωπικού, κλπ., που διοργανώνονται με πρωτοβουλία είτε κρατών μελών και/ή άλλων καίριων φορέων, με την ενεργό συμμετοχή των κρατών μελών, είτε ευρωπαϊκών οργανώσεων. Διακρατικές ανταλλαγές μεταξύ εθνικών παρατηρητηρίων ή παρεμφερών αναγνωρισμένων οργανισμών μπορούν επίσης να υποστηρίζονται στο πλαίσιο της πτυχής αυτής·2.2. εργασίες εμπειρογνωμόνων και τεχνικές μελέτες σε συνδυασμό με την ανάπτυξη δεικτών και σημείων αναφοράς, συμπεριλαμβανομένων όσων αφορούν την κοινωνία της γνώσης·2.3. ετήσια έκθεση σχετικά με τον κοινωνικό αποκλεισμό, στην οποία θα παρουσιάζεται η πορεία των δράσεων που διεξάγονται, και ιδίως των εθνικών προγραμμάτων δράσης, στο πλαίσιο των κυρίων πολιτικών και στους κύριους τομείς στους οποίους υπεισέρχεται η καταπολέμηση της φτώχειας και του κοινωνικού αποκλεισμού.Λαμβάνοντας υπόψη τον πολυδιάστατο χαρακτήρα του κοινωνικού αποκλεισμού, θα πρέπει να αποδίδεται ιδιαίτερη προσοχή στην εξέλιξη των συναφών πολιτικών στον τομέα της κοινωνικής προστασίας, της απασχόλησης, της εκπαίδευσης και της κατάρτισης, της υγείας και της στέγασης.Πτυχή 3:Συμμετοχή των διαφόρων φορέων και στήριξη των δικτύων σε ευρωπαϊκό επίπεδοΓια την προώθηση του διαλόγου με όλους τους οικείους φορείς, μπορούν να υποστηρίζονται τα ακόλουθα μέτρα:3.1. βασική χρηματοδότηση των κυρίων ευρωπαϊκών δικτύων που συμμετέχουν στην καταπολέμηση της φτώχειας και του κοινωνικού αποκλεισμού. Η βασική χρηματοδότηση περιορίζεται κατ' ανώτατο όριο στο 90 % των δαπανών που μπορούν να τυγχάνουν υποστήριξης. Αυτό το ανώτατο όριο μπορεί να επιτυγχάνεται μόνο σε εξαιρετικές περιστάσεις·3.2. ετήσια διάσκεψη στρογγυλής τραπέζης της Ευρωπαϊκής Ένωσης σχετικά με τον κοινωνικό αποκλεισμό. Η Διάσκεψη αυτή διοργανώνεται σε στενή συνεργασία με την Προεδρία του Συμβουλίου της Ευρωπαϊκής Ένωσης και προετοιμάζεται μετά από διαβούλευση με όλους τους ενδιαφερόμενους φορείς, μεταξύ άλλων, τους κοινωνικούς εταίρους, τους εκπροσώπους των μη κυβερνητικών οργανώσεων που διαθέτουν εμπειρία στον τομέα αυτό, καθώς και τους εκπροσώπους του Ευρωπαϊκού Κοινοβουλίου, του Συμβουλίου, της Οικονομικής και Κοινωνικής Επιτροπής και της Επιτροπής των Περιφερειών.2. Πρόσβαση στο πρόγραμμαΣύμφωνα με τους όρους και τις εκτελεστικές ρυθμίσεις που ορίζει το παρόν παράρτημα, δυνατότητα πρόσβασης στο πρόγραμμα έχουν όλοι οι δημόσιοι και/ή ιδιωτικοί οργανισμοί, φορείς και όργανα που αναπτύσσουν δραστηριότητα στην καταπολέμηση του κοινωνικού αποκλεισμού, και ιδίως:α) τα κράτη μέλη,β) τοπικές και περιφερειακές αρχές,γ) φορείς υπεύθυνοι για την καταπολέμηση του κοινωνικού αποκλεισμού,δ) κοινωνικοί εταίροι,ε) οργανισμοί που παρέχουν κοινωνικές υπηρεσίες,στ) μη κυβερνητικές οργανώσεις,ζ) πανεπιστήμια και ερευνητικά ιδρύματα,η) εθνικές στατιστικές υπηρεσίες,θ) μέσα μαζικής ενημέρωσης.3. Γενικές θεωρήσειςΤο πρόγραμμα λαμβάνει υπόψη τα αποτελέσματα προπαρασκευαστικών δράσεων και δραστηριοτήτων στα πλαίσια άλλων συναφών πολιτικών, πράξεων και δράσεων της Κοινότητας.Κατά το σχεδιασμό, την εφαρμογή, την παρακολούθηση και την αξιολόγηση των δραστηριοτήτων στο πλαίσιο του προγράμματος, λαμβάνεται υπόψη η εμπειρία των προσώπων που είναι εκτεθειμένα στην φτώχεια και τον κοινωνικό αποκλεισμό, καθώς και των κοινωνικών εταίρων, των μη κυβερνητικών οργανώσεων και των άλλων φορέων της κοινωνίας που συμμετέχουν στην καταπολέμηση της φτώχειας και του κοινωνικού αποκλεισμού. Σε όλες τις δραστηριότητες, το πρόγραμμα τηρεί την αρχή της ενσωμάτωσης των θεμάτων των σχετικών με την ισότητα μεταξύ ανδρών και γυναικών.4. Μέθοδος παρουσίασης των αιτήσεων στήριξης>ΘΕΣΗ ΠΙΝΑΚΑ>5. Διεξαγωγή των δραστηριοτήτωνΟι δραστηριότητες που αναλαμβάνονται μπορούν να χρηματοδοτούνται από συμβάσεις παροχής υπηρεσιών, κατόπιν προσκλήσεων υποβολής προσφορών ή από επιδοτήσεις για συγχρηματοδότηση με άλλες πηγές. Στην τελευταία αυτή περίπτωση, το επίπεδο της οικονομικής συνδρομής της Επιτροπής δεν μπορεί να υπερβαίνει, κατά γενικό κανόνα, το 80 % των δαπανών, οι οποίες όντως πραγματοποιήθηκαν από τον αποδέκτη.Κατά την εφαρμογή του προγράμματος, η Επιτροπή μπορεί να χρειασθεί συμπληρωματικούς πόρους, συμπεριλαμβανομένης της προσφυγής σε εμπειρογνώμονες. Οι αποφάσεις για το θέμα αυτό λαμβάνονται στα πλαίσια της συνεχούς αξιολόγησης της χορήγησης πόρων στην Επιτροπή.Κατά την εφαρμογή του προγράμματος, η Επιτροπή μπορεί να προσφεύγει σε τεχνική και/ή διοικητική βοήθεια (καθορισμός, προετοιμασία, διαχείριση, παρακολούθηση, λογιστικός έλεγχος και επιθεώρηση), προς αμοιβαίο όφελος της Επιτροπής και των δικαιούχων.Η Επιτροπή μπορεί επίσης να αναλαμβάνει δραστηριότητες ενημέρωσης, δημοσίευσης και διάδοσης. Εξάλλου, μπορεί να προβαίνει σε μελέτες αξιολόγησης και στη διοργάνωση σεμιναρίων, συνεδρίων ή άλλων συναντήσεων εμπειρογνωμόνων.Οι αναλαμβανόμενες δραστηριότητες σέβονται πλήρως τις αρχές της προστασίας των δεδομένων.


title: Απόφαση αριθ. 1926/2006/ΕΚ του Ευρωπαϊκού Κοινοβουλίου και του Συμβουλίου, της 18ης Δεκεμβρίου 2006 , για τη θέσπιση προγράμματος κοινοτικής δράσης στον τομέα της πολιτικής για τους καταναλωτές (2007-2013)   (Κείμενο που παρουσιάζει ενδιαφέρον για τον ΕΟΧ)

text:
               30.12.2006

               EL

               Επίσημη Εφημερίδα της Ευρωπαϊκής Ένωσης

               L 404/39

      ΑΠΌΦΑΣΗ ΑΡΙΘ. 1926/2006/ΕΚ ΤΟΥ ΕΥΡΩΠΑΪΚΟΫ ΚΟΙΝΟΒΟΥΛΊΟΥ ΚΑΙ ΤΟΥ ΣΥΜΒΟΥΛΊΟΥ

   της 18ης Δεκεμβρίου 2006
   για τη θέσπιση προγράμματος κοινοτικής δράσης στον τομέα της πολιτικής για τους καταναλωτές (2007-2013)
   (Κείμενο που παρουσιάζει ενδιαφέρον για τον ΕΟΧ)
   ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη:
   τη Συνθήκη για την ίδρυση της Ευρωπαϊκής Κοινότητας και ιδίως το άρθρο 153,
   την πρόταση της Επιτροπής,
   τη γνώμη της Ευρωπαϊκής Οικονομικής και Κοινωνικής Επιτροπής (1),
   τη γνώμη της Επιτροπής των Περιφερειών (2),
   Αποφασίζοντας σύμφωνα με τη διαδικασία του άρθρου 251 της Συνθήκης (3),
   Εκτιμώντας τα ακόλουθα:

               (1)

               Η Κοινότητα μπορεί να συμβάλει στην προστασία της υγείας, της ασφάλειας και των οικονομικών και νομίμων συμφερόντων των πολιτών μέσω της ανάληψης δράσεων στον τομέα της προστασίας των καταναλωτών.

               (2)

               Επομένως, ενδείκνυται να θεσπισθεί πρόγραμμα κοινοτικής δράσης στον τομέα της πολιτικής για τους καταναλωτές, που θα αντικαταστήσει την απόφαση 20/2004/EK του Ευρωπαϊκού Κοινοβουλίου και του Συμβουλίου, της 8ης Δεκεμβρίου 2003, σχετικά με τη θέσπιση γενικού πλαισίου για τη χρηματοδότηση των κοινοτικών δράσεων υπέρ της πολιτικής για τους καταναλωτές για τα έτη 2004-2007 (4). Κατά συνέπεια, η απόφαση αυτή θα πρέπει να καταργηθεί.

               (3)

               Θα πρέπει να δοθεί άμεση προτεραιότητα στην ενσωμάτωση των συμφερόντων των καταναλωτών σε όλες τις κοινοτικές πολιτικές, σύμφωνα με το άρθρο 153 της Συνθήκης, παράλληλα με τους στόχους της πολιτικής για τους καταναλωτές που καθορίζονται στο παρόν πρόγραμμα. Ο συντονισμός με τις άλλες κοινοτικές πολιτικές και προγράμματα αποτελεί βασικό στοιχείο προκειμένου να εξασφαλισθεί ότι τα συμφέροντα των καταναλωτών λαμβάνονται πλήρως υπόψη στις άλλες πολιτικές. Για να προωθηθούν οι συνέργειες και να αποφευχθούν οι αλληλεπικαλύψεις, θα πρέπει να γίνουν προβλέψεις στο πλαίσιο των άλλων κοινοτικών ταμείων και προγραμμάτων για τη χρηματοδοτική υποστήριξη της ένταξης των συμφερόντων των καταναλωτών στους αντίστοιχους τομείς τους.

               (4)

               Η παρούσα απόφαση θεσπίζει χρηματοδοτικό κονδύλιο, για όλη τη διάρκεια του προγράμματος, που αποτελεί την προνομιακή αναφορά κατά την έννοια του σημείου 37 της διοργανικής συμφωνίας, της 17ης Μαΐου 2006, μεταξύ του Ευρωπαϊκού Κοινοβουλίου, του Συμβουλίου και της Επιτροπής για τη δημοσιονομική πειθαρχία και τη χρηστή δημοσιονομική διαχείριση (5), για την αρμόδια για τον προϋπολογισμό αρχή, μέσα στα πλαίσια της ετήσιας διαδικασίας του προϋπολογισμού.

               (5)

               Είναι προς το γενικό ευρωπαϊκό συμφέρον να εκπροσωπούνται σε κοινοτικό επίπεδο οι πτυχές των υπηρεσιών και των μη εδώδιμων προϊόντων, οι οποίες αφορούν την υγεία και την ασφάλεια και τα οικονομικά και νόμιμα συμφέροντα των πολιτών, όπως επίσης τα συμφέροντα των καταναλωτών για την ανάπτυξη προτύπων για τα προϊόντα και τις υπηρεσίες. Λαμβανομένης υπόψη της ιδιαίτερης φύσης των σχετικών οργανώσεων, η ανανέωση της υποστήριξης που παρέχει η Κοινότητα για τη λειτουργία τέτοιων οργανώσεων δεν θα πρέπει να υπόκειται στην αρχή του φθίνοντος χαρακτήρα της έκτασης της κοινοτικής υποστήριξης.

               (6)

               Ενδείκνυται να εξασφαλισθεί η μετάβαση στο παρόν πρόγραμμα από το πρόγραμμα το οποίο αντικαθιστά, ιδίως όσον αφορά τη συνέχιση των πολυετών μέτρων καθώς και την αξιολόγηση των επιτυχών αποτελεσμάτων του προηγούμενου προγράμματος και των τομέων που χρειάζονται μεγαλύτερη προσοχή. Από την 1η Ιανουαρίου 2014, η τεχνική και διοικητική βοήθεια θα πρέπει να εξασφαλίζει, εάν χρειασθεί, τις δαπάνες που συνδέονται με τη διαχείριση των δράσεων που δεν θα έχουν ακόμη ολοκληρωθεί έως το τέλος του 2013.

               (7)

               Τα μέτρα που απαιτούνται για την εφαρμογή της παρούσας απόφασης θα πρέπει να θεσπισθούν σύμφωνα με την απόφαση 1999/468/EK του Συμβουλίου, της 28ης Ιουνίου 1999, για τον καθορισμό των όρων άσκησης των εκτελεστικών αρμοδιοτήτων που ανατίθενται στην Επιτροπή (6).

               (8)

               Η εφαρμογή του προγράμματος θα πρέπει να λαμβάνει υπόψη το γεγονός ότι η εσωτερική αγορά δεν πρόκειται να λειτουργήσει ομαλά εάν οι καταναλωτές απολαύουν λιγότερο επαρκούς προστασίας σε ορισμένα κράτη μέλη από ό,τι σε άλλα. Στο πλαίσιο του προγράμματος, θα πρέπει, επομένως, να δοθεί ιδιαίτερη έμφαση στην προστασία και στην ευαισθητοποίηση των καταναλωτών των κρατών μελών που προσχώρησαν την 1η Μαΐου 2004, ή μετά την ημερομηνία αυτή, προκειμένου να εξασφαλισθούν ισότιμοι όροι για όλα τα κράτη μέλη.

               (9)

               Η συμφωνία για τον Ευρωπαϊκό Οικονομικό Χώρο (στο εξής «συμφωνία για τον ΕΟΧ») προβλέπει συνεργασία στον τομέα της προστασίας των καταναλωτών μεταξύ της Ευρωπαϊκής Κοινότητας και των κρατών μελών της, αφενός, και των χωρών της Ευρωπαϊκής Ζώνης Ελεύθερων Συναλλαγών (ΕΖΕΣ) που συμμετέχουν στον Ευρωπαϊκό Οικονομικό Χώρο, αφετέρου (στο εξής «χώρες ΕΖΕΣ/ΕΟΧ»). Θα πρέπει να ληφθεί επίσης μέριμνα για τη δυνατότητα να συμμετάσχουν στο πρόγραμμα και άλλες χώρες, και ιδίως οι γειτνιάζουσες χώρες της Ευρωπαϊκής Ένωσης, οι χώρες που υποβάλλουν αίτηση για προσχώρηση καθώς και οι υποψήφιες ή οι υπό προσχώρηση στην Ευρωπαϊκή Ένωση χώρες.

               (10)

               Στο πλαίσιο της εφαρμογής του προγράμματος, θα πρέπει να ενθαρρυνθεί η συνεργασία με τρίτες χώρες που δεν συμμετέχουν στο πρόγραμμα, λαμβανομένων υπόψη των τυχόν σχετικών συμφωνιών μεταξύ αυτών των χωρών και της Κοινότητας.

               (11)

               Η αξία και ο αντίκτυπος των μέτρων που λαμβάνονται στο πλαίσιο του προγράμματος θα πρέπει να παρακολουθούνται και να αξιολογούνται τακτικά, ακόμη και από ανεξάρτητους εξωτερικούς αξιολογητές. Για τους σκοπούς της αξιολόγησης της πολιτικής για τους καταναλωτές, θα πρέπει κατά το δυνατόν να καθορισθούν μετρήσιμοι στόχοι και να καταρτισθούν δείκτες.

               (12)

               Δεδομένου ότι οι στόχοι της παρούσας απόφασης δεν μπορούν να επιτευχθούν επαρκώς από τα κράτη μέλη, εξαιτίας της διασυνοριακής φύσης των σχετικών ζητημάτων, και δύνανται συνεπώς, λόγω του ότι η κοινοτική δράση έχει μεγαλύτερες δυνατότητες αποδοτικής και αποτελεσματικής προστασίας της υγείας, της ασφάλειας και των οικονομικών και νόμιμων συμφερόντων των πολιτών, να επιτευχθούν καλύτερα σε κοινοτικό επίπεδο, η Κοινότητα μπορεί να λάβει μέτρα, σύμφωνα με την αρχή της επικουρικότητας του άρθρου 5 της Συνθήκης. Σύμφωνα με την αρχή της αναλογικότητας, που ορίζεται στο ίδιο άρθρο, η παρούσα απόφαση δεν υπερβαίνει τα αναγκαία όρια για την επίτευξη των στόχων αυτών.

         ΑΠΟΦΑΣΙΖΟΥΝ:
   Άρθρο 1
   Θέσπιση του προγράμματος
   Θεσπίζεται ένα πρόγραμμα κοινοτικής δράσης στον τομέα της πολιτικής για τους καταναλωτές για την περίοδο από τις 31η Δεκεμβρίου 2006 έως την 31η Δεκεμβρίου 2013, το οποίο καλείται στο εξής «το πρόγραμμα».
   Άρθρο 2
   Σκοπός και στόχοι
   1.   Ο σκοπός του προγράμματος είναι να συμπληρώνει, να υποστηρίζει και να παρακολουθεί τις πολιτικές των κρατών μελών και να συμβάλλει στην προστασία της υγείας, της ασφάλειας και των οικονομικών και νόμιμων συμφερόντων των καταναλωτών καθώς και στην προώθηση των δικαιωμάτων τους στην πληροφόρηση, την εκπαίδευση και την αυτοοργάνωση προκειμένου να διαφυλάξουν τα συμφέροντά τους.
   2.   Ο σκοπός που αναφέρεται στην παράγραφο 1 επιδιώκεται μέσω των ακόλουθων στόχων:

               α)

               εξασφάλιση υψηλού επιπέδου προστασίας των καταναλωτών, κυρίως μέσω της βελτιωμένης τεκμηρίωσης, των καλύτερων διαβουλεύσεων και της καλύτερης εκπροσώπησης των συμφερόντων των καταναλωτών,

               β)

               εξασφάλιση αποτελεσματικής εφαρμογής των κανόνων για την προστασία των καταναλωτών, ιδίως μέσω της συνεργασίας όσον αφορά την επιβολή της εφαρμογής, και μέσω της πληροφόρησης, της εκπαίδευσης και της έννομης προστασίας.

         Οι εν λόγω στόχοι επιτυγχάνονται μέσω συνδυασμού δράσεων και μέσων από τον κατάλογο που περιέχεται στο Παράρτημα Ι, σύμφωνα με τις προτεραιότητες του ετήσιου προγράμματος εργασίας που αναφέρεται στο άρθρο 7, παράγραφος 2, στοιχείο α).
   Άρθρο 3
   Χρηματοδότηση
   1.   Το χρηματοδοτικό κονδύλιο για την εκτέλεση του παρόντος προγράμματος κατά την περίοδο από τις 31η Δεκεμβρίου 2006 έως την 31η Δεκεμβρίου 2013, ορίζεται σε 138 800 000 EUR.
   2.   Οι ετήσιες πιστώσεις εγκρίνονται από την αρμόδια για τον προϋπολογισμό αρχή μέσα στα όρια του δημοσιονομικού πλαισίου.
   Άρθρο 4
   Οικονομικές συνεισφορές
   1.   Οι οικονομικές συνεισφορές της Κοινότητας δεν υπερβαίνουν τα ακόλουθα επίπεδα:

               α)

               50 % του κόστους δράσεων που συγχρηματοδοτούνται από την Κοινότητα και ένα ή περισσότερα κράτη μέλη ή από την Κοινότητα και τις αρμόδιες αρχές των τρίτων χωρών που συμμετέχουν σύμφωνα με το άρθρο 8, εκτός από δράσεις εξαιρετικής χρησιμότητας, για το κόστος των οποίων η κοινοτική συνεισφορά δεν υπερβαίνει το 70 %,

               β)

               85 % του κόστους δράσεων που αποσκοπούν στην ανάπτυξη ολοκληρωμένου κύκλου μαθημάτων για την απόκτηση ευρωπαϊκού μεταπτυχιακού διπλώματος σε θέματα καταναλωτών,

               γ)

               50 % των δαπανών λειτουργίας ευρωπαϊκών οργανώσεων καταναλωτών,

               δ)

               95 % των δαπανών λειτουργίας ευρωπαϊκών οργανώσεων καταναλωτών που εκπροσωπούν τα συμφέροντα των καταναλωτών στην ανάπτυξη προτύπων για προϊόντα και υπηρεσίες σε κοινοτικό επίπεδο.

         2.   Οι οικονομικές συνεισφορές της Κοινότητας μπορούν να λαμβάνουν τις εξής μορφές:

               α)

               υποτροφίες ατομικής κινητικότητας για διδακτικό προσωπικό και σπουδαστές στο πλαίσιο ολοκληρωμένου κύκλου μαθημάτων για την απόκτηση ευρωπαϊκού μεταπτυχιακού διπλώματος σε θέματα καταναλωτών. Η διαχείριση αυτών των υποτροφιών μπορεί να ανατεθεί στα εθνικά γραφεία Erasmus του προγράμματος δια βίου μάθησης,

               β)

               έξοδα ταξιδίου και διαμονής για την ανταλλαγή υπαλλήλων σε θέματα επιβολής της εφαρμογής.

         3.   Τα κριτήρια για την εκτίμηση ως προς το εάν η δράση παρουσιάζει εξαιρετική χρησιμότητα, κατά την έννοια της παραγράφου 1, στοιχείο α), καθορίζονται εκ των προτέρων στο ετήσιο πρόγραμμα εργασίας. Οι δράσεις εξαιρετικής χρησιμότητας πρέπει να είναι επωφελείς, ιδίως για τους καταναλωτές των κρατών μελών που προσχώρησαν στην Ευρωπαϊκή Ένωση την 1η Μαΐου 2004 ή μετά την ημερομηνία αυτή.
   4.   Η ανανέωση των οικονομικών συνεισφορών, που απαριθμούνται στην παράγραφο 1, στοιχεία γ) και δ), απαλλάσσεται από την αρχή του φθίνοντος χαρακτήρα.
   5.   Για τον σκοπό των παραγράφων 1 και 2, η οικονομική συνεισφορά της Κοινότητας μπορεί επίσης να δίδεται υπό μορφήν κατ' αποκοπήν ή εφάπαξ χρηματοδότησης, αν αυτό αρμόζει στη φύση των σχετικών δράσεων, όπως ορίζεται στο ετήσιο πρόγραμμα εργασίας. Σε περίπτωση κατ' αποκοπήν ή εφάπαξ χρηματοδότησης, δεν ισχύουν τα ποσοστιαία όρια που ορίζονται στην παράγραφο 1, μολονότι εξακολουθεί να απαιτείται συγχρηματοδότηση.
   Άρθρο 5
   Δικαιούχοι
   Οι κατηγορίες των δικαιούχων που είναι επιλέξιμοι για τις οικονομικές συνεισφορές του άρθρου 4 παρατίθενται στο Παράρτημα ΙΙ.
   Άρθρο 6
   Διοικητική και τεχνική βοήθεια
   1.   Τα κονδύλια που προορίζονται για το πρόγραμμα μπορούν επίσης να καλύπτουν δαπάνες για δραστηριότητες προπαρασκευής, παρακολούθησης, διαχειριστικού ελέγχου, λογιστικού ελέγχου και αξιολόγησης, οι οποίες απαιτούνται απευθείας για τη διαχείριση του προγράμματος και την επίτευξη των στόχων του, ιδίως μελέτες, συνεδριάσεις, δράσεις πληροφόρησης και δημοσίευσης, δαπάνες σχετικά με δίκτυα πληροφορικής που επικεντρώνονται στην ανταλλαγή πληροφοριών, καθώς και κάθε άλλη δαπάνη τεχνικής και διοικητικής βοήθειας στην οποία υποβάλλεται η Επιτροπή για τη διαχείριση του προγράμματος.
   2.   Τα κονδύλια που προορίζονται για το πρόγραμμα μπορούν επίσης να καλύπτουν δαπάνες τεχνικής και διοικητικής βοήθειας που είναι αναγκαίες για την εξασφάλιση της μετάβασης στο πρόγραμμα από τα μέτρα που ελήφθησαν βάσει της αποφάσεως αριθ. 20/2004/ΕΚ. Εάν χρειασθεί, μπορούν να εγγράφονται πιστώσεις στον προϋπολογισμό και μετά το 2013 για την κάλυψη αυτών των δαπανών, ώστε να διευκολυνθεί η διαχείριση των δράσεων που δεν θα έχουν ολοκληρωθεί έως τις 31 Δεκεμβρίου 2013.
   Άρθρο 7
   Εφαρμογή
   1.   Η Επιτροπή είναι υπεύθυνη για την εφαρμογή του προγράμματος.
   Οι δράσεις για την επίτευξη του σκοπού και των στόχων του άρθρου 2 αξιοποιούν πλήρως τις κατάλληλες διαθέσιμες μεθόδους εφαρμογής, οι οποίες συμπεριλαμβάνουν, ιδίως, την άμεση ή έμμεση υλοποίηση από την Επιτροπή σε κεντρική βάση.
   2.   Η διαδικασία που αναφέρεται στο άρθρο 10, παράγραφος 2, εφαρμόζεται όταν θεσπίζονται:

               α)

               το ετήσιο πρόγραμμα εργασίας για την εφαρμογή του προγράμματος, στο οποίο περιγράφονται:

                           —

                           οι προτεραιότητες και οι δράσεις που πρέπει να αναληφθούν, συμπεριλαμβανομένης της χορήγησης των οικονομικών πόρων,

                           —

                           τα κριτήρια επιλογής και ανάθεσης και τα κριτήρια του ποσοστού της οικονομικής συνεισφοράς της Κοινότητας,

                           —

                           ο τρόπος διάθεσης της κατ' αποκοπήν και της εφάπαξ χρηματοδότησης, και

                           —

                           το χρονοδιάγραμμα των προσκλήσεων υποβολής προσφορών, των κοινών δράσεων και των προσκλήσεων υποβολής προτάσεων,

               β)

               οι ρυθμίσεις, συμπεριλαμβανομένων των κριτηρίων επιλογής και ανάθεσης, για την υλοποίηση των δράσεων που αναφέρονται στο άρθρο 4, παράγραφος 1, στοιχείο α).

         3.   Η Επιτροπή ενημερώνει την επιτροπή του άρθρου 10 σχετικά με τις δράσεις που αναλαμβάνονται για την εφαρμογή του προγράμματος.
   Άρθρο 8
   Συμμετοχή τρίτων χωρών
   Στο πρόγραμμα μπορούν να συμμετάσχουν:

               α)

               οι χώρες ΕΖΕΣ/ΕΟΧ σύμφωνα με τους όρους που καθορίζονται στη συμφωνία ΕΟΧ,

               β)

               τρίτες χώρες, ιδίως οι χώρες για τις οποίες ισχύει η Ευρωπαϊκή Πολιτική Γειτονίας, οι χώρες που υποβάλλουν αίτηση για προσχώρηση καθώς και οι υποψήφιες ή οι υπό προσχώρηση στην Ευρωπαϊκή Ένωση χώρες, όπως και οι χώρες των Δυτικών Βαλκανίων που συμμετέχουν στη διαδικασία σταθεροποίησης και σύνδεσης, σύμφωνα με τους όρους που καθορίζονται στις αντίστοιχες διμερείς ή πολυμερείς συμφωνίες με τις εν λόγω χώρες στις οποίες καθορίζονται οι γενικές αρχές της συμμετοχής τους σε κοινοτικά προγράμματα.

         Άρθρο 9
   Παρακολούθηση, αξιολόγηση και διάδοση των αποτελεσμάτων
   1.   Η Επιτροπή, σε στενή συνεργασία με τα κράτη μέλη, παρακολουθεί την υλοποίηση των δράσεων του προγράμματος, με γνώμονα τους στόχους του. Υποβάλλει έκθεση στην επιτροπή του άρθρου 10 και τηρεί ενήμερα το Ευρωπαϊκό Κοινοβούλιο και το Συμβούλιο.
   2.   Κατόπιν αιτήσεως της Επιτροπής, τα κράτη μέλη της παρέχουν πληροφορίες για την εφαρμογή και τον αντίκτυπο του προγράμματος.
   3.   Η Επιτροπή εξασφαλίζει την αξιολόγηση του προγράμματος τρία έτη μετά την έναρξή του καθώς και μετά τη λήξη του. Η Επιτροπή ανακοινώνει τα πορίσματα των αξιολογήσεων αυτών καθώς και τις παρατηρήσεις της, στο Ευρωπαϊκό Κοινοβούλιο, το Συμβούλιο, την Ευρωπαϊκή Οικονομική και Κοινωνική Επιτροπή και την Επιτροπή των Περιφερειών.
   Η Επιτροπή καθιστά τα αποτελέσματα των δράσεων που αναλαμβάνονται σύμφωνα με την παρούσα απόφαση διαθέσιμα στο κοινό.
   Άρθρο 10
   Διαδικασία επιτροπής
   1.   Η Επιτροπή επικουρείται από επιτροπή.
   2.   Οσάκις γίνεται αναφορά στην παρούσα παράγραφο, εφαρμόζονται τα άρθρα 3 και 7 της απόφασης 1999/468/ΕΚ, λαμβανομένων υπόψη των διατάξεων του άρθρου 8 αυτής.
   3.   Η επιτροπή θεσπίζει τον εσωτερικό της κανονισμό.
   Άρθρο 11
   Κατάργηση
   Η απόφαση 20/2004/EΚ καταργείται με την παρούσα απόφαση.
   Άρθρο 12
   Έναρξη ισχύος
   Η παρούσα απόφαση αρχίζει να ισχύει την επόμενη ημέρα της δημοσίευσής της στην Επίσημη Εφημερίδα της Ευρωπαϊκής Ένωσης.

      Έγινε στις Βρυξέλλες, στις 18 Δεκεμβρίου 2006.

            Για το Ευρωπαϊκό Κοινοβούλιο

            Ο Πρόεδρος

         J. BORRELL FONTELLES

            Για το Συμβούλιο

            Ο Πρόεδρος

         J.-E. ENESTAM

      (1)  ΕΕ C 88, 11.4.2006, σ. 1.

      (2)  ΕΕ C 192, 16.8.2006, σ. 8.

      (3)  Γνώμη του Ευρωπαϊκού Κοινοβουλίου της 23ης Μαρτίου 2006 (δεν έχει ακόμα δημοσιευθεί στην Επίσημη Εφημερίδα), κοινή θέση του Συμβουλίου της 14ης Νοεμβρίου 2006 (δεν έχει ακόμα δημοσιευθεί στην Επίσημη Εφημερίδα) και θέση του Ευρωπαϊκού Κοινοβουλίου της 12ης Δεκεμβρίου 2006.

      (4)  ΕΕ L 5, 9.1.2004, σ. 1. Απόφαση όπως τροποποιήθηκε με την απόφαση 786/2004/EΚ (ΕΕ L 138, 30.4.2004, σ. 7).

      (5)  ΕΕ C 139, 14.6.2006, σ. 1.

      (6)  ΕΕ L 184, 17.7.1999, σ. 23. Απόφαση όπως τροποποιήθηκε με την απόφαση 2006/512/ΕΚ (ΕΕ L 200, 22.7.2006, σ. 11).

      ΠΑΡΑΡΤΗΜΑ Ι
      ΔΡΑΣΕΙΣ ΚΑΙ ΜΕΣΑ ΠΟΥ ΑΝΑΦΕΡΟΝΤΑΙ ΣΤΟ ΑΡΘΡΟ 2
      Στόχος I
      Εξασφάλιση υψηλού επιπέδου προστασίας των καταναλωτών, κυρίως μέσω της βελτιωμένης τεκμηρίωσης, της καλύτερης διαβούλευσης και της καλύτερης εκπροσώπησης των συμφερόντων των καταναλωτών.
      Δράση 1:
      Συλλογή, ανταλλαγή και ανάλυση δεδομένων και πληροφοριών που παρέχουν βάση τεκμηρίωσης για την ανάπτυξη πολιτικής για τους καταναλωτές και για την ενσωμάτωση των συμφερόντων των καταναλωτών στο πλαίσιο άλλων κοινοτικών πολιτικών, στις οποίες συμπεριλαμβάνονται τα εξής:

                  1.1.

                  Παρακολούθηση και αξιολόγηση των εξελίξεων της αγοράς που έχουν αντίκτυπο στα οικονομικά και άλλα συμφέροντα των καταναλωτών, συμπεριλαμβανομένων των μελετών, των ερευνών για τις τιμές, των ερευνών για τις αλλαγές στη δομή των αγορών, των ερευνών σε καταναλωτές και επιχειρήσεις, της καταγραφής και ανάλυσης των καταγγελιών των καταναλωτών, της συλλογής και ανάλυσης δεδομένων για τις διασυνοριακές συναλλαγές και αγορές στον τομέα των πωλήσεων από επιχειρήσεις προς καταναλωτές.

                  1.2

                  Ανάπτυξη και τήρηση βάσεων δεδομένων.

                  1.3.

                  Συλλογή και ανάλυση στατιστικών δεδομένων και άλλης σχετικής τεκμηρίωσης, η στατιστική συνιστώσα των οποίων θα αναπτυχθεί με τη χρήση, ανάλογα με τις ανάγκες, του κοινοτικού στατιστικού προγράμματος.

            Δράση 2:
      Συλλογή, ανταλλαγή, ανάλυση στοιχείων και πληροφοριών, και ανάπτυξη εργαλείων αξιολόγησης που παρέχουν μια βάση τεκμηρίωσης για την ασφάλεια των καταναλωτικών αγαθών και των υπηρεσιών, όπου περιλαμβάνονται η έκθεση των καταναλωτών στις χημικές ουσίες που εκλύονται από τα προϊόντα, οι κίνδυνοι και οι τραυματισμοί όσον αφορά συγκεκριμένα καταναλωτικά αγαθά και υπηρεσίες καθώς και η τεχνική ανάλυση των κοινοποιήσεων έγκαιρης προειδοποίησης.
      Δράση 3:
      Υποστήριξη για την παροχή επιστημονικών συμβουλών και την εκτίμηση των κινδύνων, συμπεριλαμβανομένων των καθηκόντων των ανεξάρτητων επιστημονικών επιτροπών που συγκροτήθηκαν με την απόφαση 2004/210/ΕΚ της Επιτροπής, της 3ης Μαρτίου 2004, σχετικά με τη σύσταση επιστημονικών επιτροπών στον τομέα της ασφάλειας των καταναλωτών, της δημόσιας υγείας και του περιβάλλοντος (1).
      Δράση 4:
      Προετοιμασία νομοθετικών και άλλων ρυθμιστικών πρωτοβουλιών και προώθηση πρωτοβουλιών από κοινού ρύθμισης και αυτορρύθμισης, στις οποίες συμπεριλαμβάνονται τα εξής:

                  4.1.

                  Νομική και τεχνική εμπειρογνωμοσύνη, συμπεριλαμβανομένων των μελετών σχετικά με το ρυθμιστικό πλαίσιο και τον αντίκτυπό του.

                  4.2.

                  Νομική και τεχνική εμπειρογνωμοσύνη, συμπεριλαμβανομένων των μελετών σχετικά με τη χάραξη πολιτικής στον τομέα της ασφάλειας των προϊόντων και των υπηρεσιών καθώς και των οικονομικών και νόμιμων συμφερόντων των καταναλωτών.

                  4.3.

                  Νομική και τεχνική εμπειρογνωμοσύνη, συμπεριλαμβανομένων των μελετών, σε σχέση με την αξιολόγηση της ανάγκης για την κατάρτιση προτύπων ασφάλειας για τα προϊόντα και τη σύνταξη εντολών τυποποίησης για τα προϊόντα και τις υπηρεσίες.

                  4.4.

                  Σεμινάρια, συνέδρια, εργαστήρια και συναντήσεις των ενδιαφερόμενων φορέων και των εμπειρογνωμόνων.

            Δράση 5:
      Οικονομικές συνεισφορές για τη λειτουργία ευρωπαϊκών οργανώσεων καταναλωτών.
      Δράση 6:
      Οικονομικές συνεισφορές για τη λειτουργία ευρωπαϊκών οργανώσεων καταναλωτών που εκπροσωπούν τα συμφέροντα των καταναλωτών κατά την ανάπτυξη προτύπων για προϊόντα και υπηρεσίες σε κοινοτικό επίπεδο.
      Δράση 7:
      Δημιουργία στελεχιακής υποδομής στις περιφερειακές, εθνικές και ευρωπαϊκές οργανώσεις καταναλωτών, κυρίως μέσω της κατάρτισης και των ανταλλαγών ορθής πρακτικής και εμπειρογνωμοσύνης για τα μέλη του προσωπικού τους, και ιδίως στις οργανώσεις καταναλωτών των κρατών μελών που προσχώρησαν στην Ευρωπαϊκή Ένωση την 1η Μαΐου 2004 ή μετά την ημερομηνία αυτή.
      Στόχος II
      Εξασφάλιση της αποτελεσματικής εφαρμογής των κανόνων για την προστασία των καταναλωτών, ιδίως μέσω της συνεργασίας σε θέματα επιβολής της εφαρμογής, της πληροφόρησης, της εκπαίδευσης και της έννομης προστασίας.
      Δράση 8:
      Δράσεις για τη βελτίωση της αποτελεσματικής εφαρμογής της κοινοτικής νομοθεσίας περί προστασίας των καταναλωτών, και ιδίως της οδηγίας 2001/95/ΕΚ του Ευρωπαϊκού Κοινοβουλίου και του Συμβουλίου, της 3ης Δεκεμβρίου 2001, για τη γενική ασφάλεια των προϊόντων (2) και του κανονισμού (ΕΚ) αριθ. 2006/2004 του Ευρωπαϊκού Κοινοβουλίου και του Συμβουλίου, της 27ης Οκτωβρίου 2004, σχετικά με τη συνεργασία μεταξύ των εθνικών αρχών που είναι αρμόδιες για την επιβολή της νομοθεσίας για την προστασία των καταναλωτών (3), στις οποίες συμπεριλαμβάνονται τα εξής:

                  8.1.

                  Δράσεις για τη βελτίωση του συντονισμού της παρακολούθησης και της επιβολής της εφαρμογής, καθώς και της συνεργασίας των αρμόδιων αρχών, συμπεριλαμβανομένης της ανάπτυξης και της συντήρησης εργαλείων ΤΠ (π.χ. βάσεων δεδομένων, συστημάτων πληροφόρησης και επικοινωνίας) και της διοργάνωσης σεμιναρίων, συνεδρίων, εργαστηρίων και συναντήσεων για τους ενδιαφερόμενους φορείς και τους εμπειρογνώμονες επί της επιβολής της εφαρμογής, ανταλλαγών υπαλλήλων αρμόδιων για την επιβολή της εφαρμογής και κατάρτισης, μεταξύ άλλων και για μέλη του δικαστικού σώματος.

                  8.2.

                  Παρακολούθηση και αξιολόγηση της ασφάλειας των προϊόντων, πλην των τροφίμων, καθώς και των υπηρεσιών, συμπεριλαμβανομένης της ενίσχυσης και επέκτασης της εμβέλειας και της λειτουργίας του συστήματος ταχείας ειδοποίησης RAPEX, βάσει των εξελίξεων στον τομέα της ανταλλαγής πληροφοριών για την εποπτεία της αγοράς καθώς και της περαιτέρω ανάπτυξης του δικτύου για την ασφάλεια των καταναλωτικών προϊόντων, όπως προβλέπεται στην οδηγία 2001/95/EΚ.

                  8.3.

                  Κοινές δράσεις παρακολούθησης και επιβολής της εφαρμογής και άλλες δράσεις στο πλαίσιο της συνεργασίας σε θέματα διοίκησης και επιβολής της εφαρμογής.

                  8.4.

                  Δράσεις συνεργασίας, σε θέματα διοίκησης και επιβολής της εφαρμογής, με τρίτες χώρες που δεν συμμετέχουν στο πρόγραμμα.

            Δράση 9:
      Νομική και τεχνική εμπειρογνωμοσύνη, συμπεριλαμβανομένων μελετών, για την παρακολούθηση και την αξιολόγηση της μεταφοράς, της εφαρμογής και της επιβολής της εφαρμογής περί προστασίας των καταναλωτών από τα κράτη μέλη, κυρίως της οδηγίας 2005/29/ΕΚ του Ευρωπαϊκού Κοινοβουλίου και του Συμβουλίου, της 11ης Μαΐου 2005, για τις αθέμιτες εμπορικές πρακτικές των επιχειρήσεων προς τους καταναλωτές (4), και του κανονισμού (ΕΚ) αριθ. 2006/2004. Στο πλαίσιο αυτό, συμπεριλαμβάνονται η ανάπτυξη και η τήρηση βάσεων δεδομένων με εύκολη δημόσια πρόσβαση και αντικείμενο τη μεταφορά στα εθνικά δίκαια και την υλοποίηση της κοινοτικής νομοθεσίας για την προστασία των καταναλωτών.
      Δράση 10:
      Δράσεις πληροφόρησης, παροχής συμβουλών και έννομης προστασίας, στις οποίες συμπεριλαμβάνονται τα εξής:

                  10.1.

                  Παρακολούθηση της λειτουργίας και της αξιολόγησης του αντίκτυπου των εναλλακτικών μηχανισμών επίλυσης διαφορών.

                  10.2.

                  Οικονομικές συνεισφορές για κοινές δράσεις μαζί με δημόσιους ή μη κερδοσκοπικούς φορείς που συγκροτούν κοινοτικά δίκτυα, τα οποία παρέχουν στους καταναλωτές πληροφορίες και βοήθεια προκειμένου να ασκούν τα δικαιώματά τους και να αποκτούν πρόσβαση σε κατάλληλη μορφή επίλυσης διαφορών (Δίκτυο των Ευρωπαϊκών Κέντρων Καταναλωτών).

                  10.3.

                  Δράσεις για τη βελτίωση της επικοινωνίας με τους πολίτες της ΕΕ σε θέματα καταναλωτών, ειδικά στα κράτη μέλη που προσχώρησαν στην Ευρωπαϊκή Ένωση την 1η Μαΐου 2004 ή μετά την ημερομηνία αυτή, στις οποίες περιλαμβάνονται η έκδοση εντύπων για θέματα που παρουσιάζουν ενδιαφέρον στον τομέα της πολιτικής για τους καταναλωτές, η παροχή διαδικτυακής πληροφόρησης και οι δράσεις ενημέρωσης σχετικά με τα μέτρα προστασίας και τα δικαιώματα των καταναλωτών.

            Δράση 11:
      Δράσεις εκπαίδευσης των καταναλωτών, στις οποίες συμπεριλαμβάνονται τα εξής:

                  11.1.

                  Ειδικές δράσεις που απευθύνονται στους νεαρούς καταναλωτές, στους καταναλωτές μεγαλύτερης ηλικίας και σε ευάλωτες ομάδες καταναλωτών που είναι σαφώς λιγότερο ικανοί να προασπίσουν τα συμφέροντά τους καθώς και της ανάπτυξης διαλογικών εργαλείων εκπαίδευσης των καταναλωτών.

                  11.2.

                  Οικονομικές συνεισφορές για την ανάπτυξη ολοκληρωμένου κύκλου μαθημάτων για την απόκτηση ευρωπαϊκού μεταπτυχιακού διπλώματος σε θέματα καταναλωτών, συμπεριλαμβανομένου ενός προγράμματος υποτροφιών που επιτρέπει στους σπουδαστές διαμονή διάρκειας έως και 6 μηνών σε άλλη χώρα.

         (1)  ΕΕ L 66, 4.3.2004, σ. 45.

         (2)  ΕΕ L 11, 15.1.2002, σ. 4.

         (3)  ΕΕ L 364, 9.12.2004, σ. 1. Κανονισμός όπως τροποποιήθηκε με την οδηγία 2005/29/ΕΚ (ΕΕ L 149, 11.6.2005, σ. 22).

         (4)  ΕΕ L 149, 11.6.2005, σ. 22.

      ΠΑΡΑΡΤΗΜΑ ΙΙ
      ΔΙΚΑΙΟΥΧΟΙ –ΕΠΙΛΕΞΙΜΟΙ ΓΙΑ ΤΙΣ ΟΙΚΟΝΟΜΙΚΕΣ ΣΥΝΕΙΣΦΟΡΕΣ ΤΟΥ ΑΡΘΡΟΥ 4

                  1.

                  Οι οικονομικές συνεισφορές για τις δράσεις που αναφέρονται στο άρθρο 4, παράγραφος 1, στοιχείο α) μπορούν να χορηγούνται σε δημόσιο φορέα ή σε μη κερδοσκοπικό οργανισμό που ορίζεται με διαφανή διαδικασία, από το κράτος μέλος ή την εκάστοτε αρμόδια αρχή, και με τη συμφωνία της Επιτροπής.

                  2.

                  Οι οικονομικές συνεισφορές για τις δράσεις που αναφέρονται στο άρθρο 4, παράγραφος 1, στοιχείο β) μπορούν να χορηγούνται σε ιδρύματα τριτοβάθμιας εκπαίδευσης των κρατών μελών ή των τρίτων χωρών που συμμετέχουν σύμφωνα με το άρθρο8, όπως ορίζεται στο άρθρο 2 της απόφασης αριθ. 2317/2003/ΕΚ του Ευρωπαϊκού Κοινοβουλίου και του Συμβουλίου, της 5ης Δεκεμβρίου 2003, σχετικά με τη θέσπιση προγράμματος για την αύξηση της ποιότητας στην τριτοβάθμια εκπαίδευση και για την προώθηση της διαπολιτισμικής κατανόησης μέσω της συνεργασίας με τρίτες χώρες (Erasmus Mundus) (1).

                  3.

                  Οι οικονομικές συνεισφορές για τις δράσεις που αναφέρονται στο άρθρο 4, παράγραφος 2, στοιχείο α) μπορούν να χορηγούνται σε σπουδαστές και διδακτικό προσωπικό που συμμετέχει σε ολοκληρωμένο κύκλο μαθημάτων για την απόκτηση ευρωπαϊκού μεταπτυχιακού διπλώματος σε θέματα καταναλωτών, τα οποία συγχρηματοδοτούνται βάσει του άρθρου 4, παράγραφος 1, στοιχείο β).

                  4.

                  Οι οικονομικές συνεισφορές για τις δράσεις που αναφέρονται στο άρθρο 4, παράγραφος 2, στοιχείο β) μπορούν να χορηγούνται σε υπαλλήλους αρμόδιους για την επιβολή της εφαρμογής κατά τα αναφερόμενα στον κανονισμό (ΕΚ) αριθ. 2006/2004 και την οδηγία 2001/95/ΕΚ.

                  5.

                  Οι οικονομικές συνεισφορές για τις δράσεις που αναφέρονται στο άρθρο 4, παράγραφος 1, στοιχείο γ), μπορούν να χορηγούνται σε ευρωπαϊκές οργανώσεις καταναλωτών, οι οποίες:

                              α)

                              είναι μη κυβερνητικές, μη κερδοσκοπικές, δεν εξαρτώνται από βιομηχανικά, εμπορικά και επιχειρηματικά ή άλλα συγκρουόμενα συμφέροντα και έχουν ως πρωταρχικούς στόχους και κύριες δραστηριότητες την προώθηση και την προστασία της υγείας, της ασφάλειας και των οικονομικών και νόμιμων συμφερόντων των καταναλωτών στην Κοινότητα,

                              β)

                              έχουν λάβει εντολή να εκπροσωπούν τα συμφέροντα των καταναλωτών σε επίπεδο Κοινότητας από εθνικές οργανώσεις καταναλωτών τουλάχιστον του ημίσεος των κρατών μελών, οι οποίες, βάσει των εθνικών κανόνων ή της εθνικής πρακτικής, είναι αντιπροσωπευτικές των καταναλωτών και δραστηριοποιούνται σε περιφερειακό ή εθνικό επίπεδο, και

                              γ)

                              έχουν παράσχει στην Επιτροπή ικανοποιητικά στοιχεία για τα μέλη τους, τον εσωτερικό κανονισμό τους και τις πηγές χρηματοδότησής τους.

                  6.

                  Οι οικονομικές συνεισφορές για τις δράσεις που αναφέρονται στο άρθρο 4, παράγραφος 1, στοιχείο δ) μπορούν να χορηγούνται σε ευρωπαϊκές οργανώσεις καταναλωτών, οι οποίες:

                              α)

                              είναι μη κυβερνητικές, μη κερδοσκοπικές, δεν εξαρτώνται από βιομηχανικά, εμπορικά και επιχειρηματικά ή άλλα συγκρουόμενα συμφέροντα και έχουν ως πρωταρχικούς στόχους και κύριες δραστηριότητες την εκπροσώπηση των συμφερόντων των καταναλωτών στο πλαίσιο της διαδικασίας τυποποίησης σε επίπεδο Κοινότητας·

                              β)

                              έχουν λάβει εντολή να εκπροσωπούν τα συμφέροντα των καταναλωτών σε επίπεδο Κοινότητας τουλάχιστον στα δύο τρίτα των κρατών μελών:

                                          —

                                          από φορείς αντιπροσωπευτικούς, βάσει των εθνικών κανόνων ή της εθνικής πρακτικής, των εθνικών οργανώσεων καταναλωτών των κρατών μελών, ή

                                          —

                                          ελλείψει των αναφερομένων στην πρώτη περίπτωση φορέων, από εθνικές οργανώσεις καταναλωτών των κρατών μελών, οι οποίες, βάσει των εθνικών κανόνων ή της εθνικής πρακτικής, είναι αντιπροσωπευτικές των καταναλωτών και δραστηριοποιούνται σε εθνικό επίπεδο·

                              γ)

                              έχουν παράσχει στην Επιτροπή ικανοποιητικά στοιχεία για τα μέλη τους, τον εσωτερικό κανονισμό τους και τις πηγές χρηματοδότησής τους.

         (1)  ΕΕ L 345, 31.12.2003, σ. 1.


Avis juridique important

|

31996D0198

96/198/ΔΕΥ: Απόφαση του Συμβουλίου, της 4ης Μαρτίου 1996, περί συναγερμού και επείγοντος για την κατανομή των βαρών της υποδοχής και προσωρινής διαμονής των μετακινουμένων ατόμων

Επίσημη Εφημερίδα αριθ. L 063 της 13/03/1996 σ. 0010 - 0011

ΑΠΟΦΑΣΗ ΤΟΥ ΣΥΜΒΟΥΛΙΟΥ της 4ης Μαρτίου 1996 περί συναγερμού και επείγοντος για την κατανομή των βαρών της υποδοχής και προσωρινής διαμονής των μετακινουμένων ατόμων (96/198/ΔΕΥ)ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την Ευρωπαϊκή Ένωση, και ιδίως το άρθρο Κ.3 παράγραφος 2 στοιχείο α),το ψήφισμα του Συμβουλίου της 25ης Σεπτεμβρίου 1995 για την κατανομή των βαρών υποδοχής και προσωρινής διαμονής μετακινουμένων ατόμων (1),Εκτιμώντας:ότι το εν λόγω ψήφισμα πρέπει να συμπληρωθεί ώστε να καθίσταται δυνατή η αποτελεσματική εφαρμογή των αρχών που περιέχει, όταν προκύπτουν κρίσεις που απαιτούν ταχεία δράση 7ότι προς τούτο απαιτείται μια διαδικασία συναγερμού και επείγοντος,ΑΠΟΦΑΣΙΖΕΙ:1. Ενεργοποίηση της διαδικασίαςΚατόπιν πρωτοβουλίας της Προεδρίας, ενός κράτους μέλους ή της Επιτροπής, η συντονιστική επιτροπή που αναφέρεται στο άρθρο Κ.4 της συνθήκης είναι δυνατόν να συγκληθεί επειγόντως. Τα μέλη της επικουρούνται στην περίπτωση αυτή από τους υπευθύνους των κρατών μελών για την παροχή ασύλου και τη μετανάστευση για να διαπιστωθεί αν υπάρχει κατάσταση που απαιτεί συντονισμένη δράση της Ευρωπαϊκής Ένωσης για την υποδοχή και την προσωρινή διαμονή μετακινουμένων ατόμων.Για την ανάληψη τέτοιας δράσης απαιτείται να συντρέχουν οι προϋποθέσεις οι προβλεπόμενες στις παραγράφους 1 και 2 του ψηφίσματος του Συμβουλίου της 25ης Σεπτεμβρίου 1995.Σε τακτά χρονικά διαστήματα και οπωσδήποτε πριν από τη συνεδρίαση, η Προεδρία συντάσσει, σε συνεργασία με την Επιτροπή, με βάση τη γνώμη της Ύπατης Αρμοστείας των Ηνωμένων Εθνών για τους πρόσφυγες και με την υποστήριξη της Γενικής Γραμματείας του Συμβουλίου, έκθεση για την κατάσταση την οποία θα διαβιβάζει στα κράτη μέλη.2. Ημερήσια διάταξη της συνεδρίασηςΗ ημερήσια διάταξη αυτής της συνεδρίασης μπορεί να περιλαμβάνει κυρίως τα εξής θέματα:- εξέταση της κατάστασης και εκτίμηση των διαστάσεων που έχουν λάβει οι μετακινήσεις πληθυσμών,- εκτίμηση της σκοπιμότητος επείγουσας παρέμβασης σε επίπεδο Ευρωπαϊκής Ένωσης,- εξέταση άλλων δυνατοτήτων, όπως επιτόπιων δράσεων,- κατάρτιση χρονοδιαγράμματος και προοδευτικός σχεδιασμός των προβλεπόμενων αναγκών υποδοχής,- δήλωση κάθε κράτους μέλους για τον αριθμό των ατόμων που μπορεί να δεχθεί καθώς και τη χρονική στιγμή που μπορεί να τα δεχθεί, βάσει της παραγράφου 4 του ψηφίσματος του Συμβουλίου της 25ης Σεπτεμβρίου 1995,- συντονισμός με τις δράσεις της Επιτροπής στον τομέα της ανθρωπιστικής βοήθειας,- ανταλλαγή πληροφοριών με την Ύπατη Αρμοστεία των Ηνωμένων Εθνών για τους πρόσφυγες και συντονισμός του σχεδίου υποδοχής,- συντονισμός με τις τρίτες χώρες.3. Απόφαση περί κατανομήςΒάσει των αποτελεσμάτων των εργασιών κατά τη συνεδρίαση της προαναφερόμενης συντονιστικής επιτροπής, καταρτίζεται πρόταση που υποβάλλεται στο Συμβούλιο προς έγκριση.Αν κριθεί αναγκαίο. σύμφωνα με την παράγραφο 3 του ψηφίσματος του Συμβουλίου της 25ης Σεπτεμβρίου 1995 και εφόσον παρέλθει μήνας χωρίς να επιτευχθεί συμφωνία της συντονιστικής επιτροπής, είναι δυνατόν να εφαρμοσθούν οι διατάξεις για επείγουσες περιπτώσεις που προβλέπονται από τον εσωτερικό κανονισμό του Συμβουλίου.4. Παρακολούθηση της κατάστασηςΗ οργάνωση της υποδοχής των μετακινηθέντων ατόμων αποφασίζεται από κάθε κράτος μέλος.Εφόσον συνεχίζεται η κρίση, η προαναφερόμενη συντονιστική επιτροπή μπορεί να συνεδριάζει συχνά, κατά διαστήματα που ορίζει η ίδια και υπό τους όρους που καθορίζονται στην παράγραφο 2 της παρούσας απόφασης.Βρυξέλλες, 4 Μαρτίου 1996.Για το ΣυμβούλιοΟ ΠρόεδροςP. BARATTA(1) ΕΕ αριθ. C 262 της 7. 10. 1995, σ. 1.